Znansivena vrijednosi meilafizičke spoznaje. 


(Nastavak.) Dr. S. Zimmermann 


I. Kant i metafizika. 


4. Spoznaju, kako smo vidjeli. sačinjavaju zapravo dva 
iaktora: predodžba i pojam (kategorija).  Predodžbe reprezen- 
tiraju mnogostručnu i promjenljivu spoznajnu gradju, a o kate- 
gorijama ovisi općenitost i nužnost (== znanstvena vrijednost) 
spoznaje. Sad se pita: kako ova nužna spoznaja, koja izvire u 
apriornim poimovima, dobiva objektivnu vrijednost, t. j. kako 
dolazi u svezu s predmetima? Ovo pitanje ima svoju psiho- 
lošku i spoznajno-teoretsku stranu. Da poimovi (koji su sami 
po sebi prazni i općeniti) uzmognu izricati odredjene predmete 
iskustva, treba ih povezati s predodžbama. Ovu psihološku 
vezu prikazuje Kant u »shematizmu čistih razumnih pojmova«,! 
Ali mi ovdje pitamo (s noetičkog stanovišta): koji su to pred- 
meti razumne spoznaje, t. ji. koje predmete inožemo upoznati 
apriornim pojmovima (kategorijama)? 

Obazrimo se prije na Aristotela. Po njegovom nazoru 
egzistiraju stvari u prostoru i vremenu neovisno o ljudskom 
mišljenju. U ovim se stvarima uza sve postojeće promjene na- 
lazi trajni i nepromijenjeni bitak, i samo taj nepromijenjeni bitak 
u pojedinkama može da bude objekat prave spoznaje, jer se 
samo na njemu osniva trajna vrijednost znanja. Predmet zna- 
nosti sačinjavaju dakle stvarne biti i opća odredjenja, koja se 
na njima nalaze. Ako je razum ovu bit stvari upoznao, onda je 
time već upoznao njezin uzrok, jer biti su istovetne s formalnim 
uzrocima. Na ovim pretpostavkama postavio je Aristotel pro- 
blem: kako bitni oblici ulaze u spoznajni subjekat? Općenito 
rješenje ovog pitanja našao je Aristotel u pojmovima zbiljnosti 
(aktualnosti) i mogućnosti (potencialnosti). Ono, što su realni 
predmeti po zbiliskom svojem bitku, to je spoznajni subjekat pa 

imogućnosti. Uplivom realnih predmeta ono, što je u spoznaj- 
nom subjektu bilo samo moguće, postaje sada uzbiljeno. i tako 
se spoznajni sadržaj identificira sa svojim objektom. Kod na- 
stanka spoznaje sudjeluju dakle jednako subjektivni i objektivni 
faktor. Spoznaja vrijedi za predmete, jer ju predmeti aktuiraju, 
a mogu ju aktuirati, jer to odgovara naravi spoznajnog subjekta. 


Kant takodjer uči, da pomisli nastaju aficiranjem osjetili, 
a to da nas upućuje na neki predmet. Ali za osebni bitak (das 
Ding an sich) tih predmeta, koji nas aficiraju, ne možemo znati; 
mi poznamo predmete samo u koliko se nalaze u našem predo- 
čavanju.“ Predmet (nama nepoznati x) nije drugo, nego »for- 
malno jedinstvo svijesti u sintezi mnogostručnih pomisli«. 1 
prema tome. kaže Kant (1. c.), da smo »predmet spoznali, kad 
smo u mnogostručnosti predočavanja proizveli sintetičko je- 
dinstvo«. Ako pak nužna spojidba predodžbenih elemenata 
znači predmet spoznaje, onda neovisno o našem pomišljanju 
uopće ništa ne postoji. [li drugim riječima, objektivnost spo- 
znaje sastoji u tom. da prema transcendentalnoj apercepci 
proizvedema jedinstvo različitih elemenata: a takav spoznaini 
objekat, kojeg samo primišljamo percipiranim elementima, nije 
drugo nego produkat subjektivne nužnosti. Nakon što je dakie 
Kunt zabacio spoznatljivost oni predmeta, koji bi kao realne 
stvari (Dinge an sich) aiicirali naša osjetila, podao je pojmu 
predmeta transcendentalno značenje. u koliko naime predmet 
ije drugo nego općenito jedno stanovište za ujedinidbu po- 


Jedini predmet naše spoznaje jesu pojave, koje zapravo 
nijesu drugo nego pomisli (1. c.). Omo, što se pojavljuje, ulazi 
u našu svijest po apriornim predodžbenim oblicima; a da od 
subjektivnih oblika nastane pojava; mora još pridoći materi- 
jalni elemenat (= oćut). Pojava imade dakle neku posrednu 
ulogu izmedju predodžbenog subjekta i pojavnog objekta. Ali 
time, što predodžbeni oblici od zamijećenih oćuta satvore po- 
javu, nije ona još postala predmet spoznaje. U tu se svrhu 
iziskuje, da uobrazilja spoji predočene pojave prema različitim 
načinima (kategorijama) razumnog ujedinjivanja. Jedini dakle 
objekat znanstvene spoznaje jest zakonitost pojavi, a ta se 

zakonitost osniva na nužnoj konsirukciji spoznajnog subjekta. 
Kategorije dobivaju objektivnu vrijednost, jer uobrazilja po- 
daje niihovim objektima (== pojavama) još ispred katego- 
rijske (razumne) spoznaje takav oblik. koji je u skladu s kate- 
Zakonitost pojav& ravna se ili ovisna je o zakonitosti 
ti (transcendeuntalne apercepcije). Na taj način po- 
staje pojam objektivne vrijednosti zamjeničan s pojmom opće- 
nite vrijednosti. Po Aristotelovoj nauci izvire općenitost iz 
objektivnosti, dočim se po Kantovom nazoru objektivnost spo- 
znaje pokriva s općenitošću. Samo ta svijest. da iste pomisli 
moraju svi ljudi jednako spajati. podaje nam garanciju, da je 
takova spojitba objektivne vrijednosti. Ili drugim riječima, 
objektivnost spoznaje osniva se na tom, što ona ne izvire u 
pojedinačnim tendencijama individualne svijesti, već u dušev- 
noj organizaciji, koja je svima ljudima nužno zajednička. dakle 


u nekoj neindividualnoj svijesti. Kod Aristotela je nužnost mi- 
šl 


nja ovisna o nužnosti objekta, i prema tome nužnost znači, 
da nešto ne može drukčije biti. Za Kanta se objektivnost nalazi 
u samoj nužnosti, i po tom nužnost znači nemogućnost druk 
čijeg mišljenja. Zato, jer nešto ne može drukčije da bude, kaže 
Aristotel (oča čročzera dAlos čzenvi zato je nužno i opće- 
nito, a u toliko predmet znanosti. Predmeti se nalaze u nužnim 
medjusobnim snošajima, i mi ovu zakonitost (objektivnu nuž- 
nost) spoznajemo. Pomisli su dakle u našoj svijesti zato nužno 
spojene, jer su predmeti, koje naše pomisli reprezentiraju, nužno 
spojeni. Po Kantovoj nauci, rekosmo, izvire objektivnost spo- 
znaje u nužnosti i općenitosti subjektivne spoznajne strukture. 
Ako je sveza dviju pomisli u sudu nužna, onda to znači isto 
kao da kažemo: ona je apriorna (o iskustvu neovisna), Prema 
tome se nužnost i objektivnost osnivaju na organizaciji trans- 
cendentalne svijesti. 

Prema navedenoj diferenci Aristotelovog i Kantovog 
pojma o nužnoj i objektivnoj vrijednosti spoznaje, dijerensiraju 
takoder nazori o istinitosti spoznaje. Dok je po Aristotelovoj 
nauci objektivni bitak norma za istinito sudjenje, tako da je 
samo ono sudjenje istinito. koje je u skladu s objektivnim sno- 
šajima — Kanta se istinitost sastoji u skladu spoznaje s apri- 
ornim uvjetima mišljenja, i po tom ie istinitost istovetna sa 
spoznajnom nužnosti. Kako daleko seže istinitost ljudske spo- 

znaje po Aristotelovoj nauci — to ćemo još vidjeti, a već smo 
vidjeli, da je po Kantovom shvatanju istinita spoznaja ograni- 
čena na pojavne predmete. Kod ove točke sada dolazimo na 
pitanje o mogućnosti nepoiavne (neiskustvene) ili metafizičke 
spoznaje. 

5, Osjetnost i kategorije zajedno sačinjavaju našu spo- 
znaju.  »Bez osjetnosti ne bih imao nikojeg predmeta, a bez 
razuma ne bih mogao misliti o njemu. Misli bez sadržaja su 
prazne, predodžbe bez pojmova slijepe. S toga je upravo tako 
potrebno, da pojmove na osjetnost svedemo (t. i. da im u pre- 
dočavanju pridademo predmet), kaošto je potrebno, da pre- 
dodžbe urazumliujemo (t. i. da ih stavimo pod pojmove).  Bu- 
dući pako da nam osjetnost pruža samo pojave, a ne osebna 
bića (stvari o sebi), zato razumna spoznaja ne može preko- 
račiti granice osjetnosti. Bez osjetnog predočavanja ne bi ra- 
zumni pojmovi imali nikoje sveze s predmetima, pa je zato 
osjetilni način našeg predočavanja uvjet za objektivnu uporabu 
razumnih poimova“ Otuda slijedi, da je doseg razumne spo- 
znaje ograničen na osjetne predmete (pojave), a na one pred- 
mete. koji transcendiraju pojavni svijet, ne možemo primijeniti 
naše kategori » Transcendentalna analitika imade prema 
tome ovaj važni rezultat: da razum a priori nikad ne može 
više polučiti, nego toliko, da anticipira oblik za moguće iskustvo 


osjetnosti, koja nam jedino daje predmete." 

Ako' znanstvena (općenita i nužna, t. i. razumna) spoznaja 
obuhvata samo iskustvene predmete, onda očito ne pripada 
karakter znanosti onoj nauci, koja bi se bavila neiskustvenim 
poimovima, t. j. takovim pojmovima, kojima iskustvo ne utvr- 
djuje objektivnu realnost."  Ovakovi su pako pojmovi predmet 
metafizike, pa zato Kant metafizici odriče znanstvenu vrijed- 
nost. Matefizika počima tamo, gdje znanosti prestaju. To će 
reći, kad je duh ljudski postigao neke znanstvene spoznaje, onda 
se on ne zaustavlja kod njih, već se diže i traži smirenje u 

predmetima, kojih mu iskustvo nikad ne pruža. Iskustvo naime 
ne može potpuno udovoljiti teženju ljudskog duha. Kad je 
razum već upoznao sav ovaj svijet. koji mu se u predočavanju 
neposredno otvara, onda još ipak nije upoznao iskustvenu cje- 
linu kao takovu. Mora dakle da bude i takovih poimova, koji 
.se odnose na cjelinu ili na kolektivno jedinstvo svega mogućeg 
iskustva. Ovakovi pojmovi (ideje) ne pripadaju više razumu, 
nego umu ljudskomu. Kad je razum pomoću svojih kategorija 
sveo predodžbene pojave u jedinstvo, koje sačinjava iskustveno 
(a to je isto, što i znanstveno) naše znanje, onda pridolazi um 
ljudski i nastoji da ovo razumom stvoreno jedinstvo svede na 
još više jedinstvo, koje obuhvata cjelinu svega onoga, što je 
uvjetovano. »Transcendentalni umski pojam nije dakle drugo, 
nego pojam o totalnosti uvjeta za ono, što nam ie kao uvjeto- 
vano poznato. A budući da jedino ono, što je neuvjetovano 
(das Unbedingte) omogućuje totalnost uvjeti, a sama totalnost 
uvjeta uvijek je neuvjetovana: stoga možemo čisti umski pojam 
uopće objasniti pojmom onoga, što je uvjetovano, u koliko sa- 
držaje razlog za sintezu uvjetovanosti.«“ Razumni pojmovi 
stvaraju sintetičko jedinstvo pomisli, a pojmovi čistog uma 
(transcendentalne ideje) rade o neuvjetovanom sintetičkom je- 
dinstvu svih uvjeta. Sve pomisli mogu da budu u snošaju ili 
sa subjektom ili sa objektima, uzmemo li Th kao pojave ili kao 
predmete mišljenja uopće. Prema tome će takodjer ideje (=: 
cjelina svih pomisli) biti u snošaju ili sa subjektom, ili sa po- 
javama ili napokon sa svim stvarima uopće. Transcendentalne 
se dakle ideje dadu raz ati u troje: prva ideja sadržaje apso- 
sutno (neuvjetovano) jedinstvo misaonog subjekta, druga sa- 
držaje apsolutno jedinstvo pojavnih uvjeta, a treća sadržaje 
apsolutno jedinstvo uvjeta za sve misaone predmete uopće. 
Misaoni subjekat jest predmet psihologije, skup svih pojava 
(svijet) predmetom je kozmologije, a ono biće, koje je najviši 
uvjet za mogućnost svega, o čemu se dade misliti (biće svih 
bića), jest predmet teologije." Ovaj trostruki objekat: čovjeka, 
svijet i Boga obuhvata metafizika. O tim dakle predmetima 
nena znanstvene spoznaje; jer formalni objekat znanosti jest 
pojavnost i uvjetovanost, a formalni objekat metafizike jest ono. 
*Kočeou. 280. 
sq. 

što nije pojavno niti uvjetovano. Ovu razliku izmedju zna- 
nosti i metafizike razvio je Kant detaljno u »antinomijama čistog 
uma«,'" ali tu ga ne ćemo slijediti, jer nam je pred očima opći 
probiem o vrijednosti metafizičke spoznaje. U glavnom smo 
vidjeli, da Kant ne priznaje metafizici vrijednost znanstvene 
spoznaje."! Ova njegova nauka, kaže Oesterreich, pribavila 
imu je najveću slavu, i bez te nauke vrlo je dvojbeno, da li bi 
ime Kantovo bilo danas još poznato u dalekim krugovima? 
A još je važniji rezultat Kantove kritike o metalizici tai, što je 
»tek nakon Kanta skolastička filozofija sama u sebi oborena« 
(ib. 88.). Da vidimo dakle, je li zbilja posve »oborena«! 
(Nastavit će se.) 


u. Brln 1914.) 26.; 
M. Apel, Kants Erkenntnisthcorie_(Brl. 1895.) 86 sa.; F. v. Hartmann, Kants 
Erkenntnistheorie und Metaphysik (Neue Ausgabe, Lpzg.); A. Liebert, Der 
Geltungswert der Metaph (B3rl., Reuther u. Reichard), Neki prikazuju 
Kanta ki netafizike; ali u tom se slučaju ima misliti na kritičku 
ku, a ne na znanstvenu spoznaju transcendentnih predmeta, Kanta 
Sobito Panlsen u svom dielu 1. Kant (Stuttvart, 
Eronunann 18 Njegovo je stancvište zvalo veliku diskusiju 
o pitanju Kamtovog snošaja prema metalizici (n. pr. Vailinge 
ein Metaphysiker?  Tiibingen 1900.) Što ie opet Pauls 
(Kants Verhiiltmis zur Metaphysik. Brin. 1901.). 
** Kant und die Metaphysik (Brl. 1906.) 87. 


rita 


Iz tužnih dana crkovne povjesti. 
(Nastavak.) Piše: O. Ambroz Bačić O. P. 


IV. 


Daljni razvoj raskola i njegove pogubne posljedice. 

1. Izborom protupape Klementa Vil. vrata raskola po- 
stadoše širom otvorena u crkvi katoličkoj: toga radi kad Ur- 
ban VI. začu, što odmetnički kardinali bijahu počinili, vrlo se 
ožalosti, gorko zaplače. upozna svoje pogreške, kojima bijaše 
kardinale ogorčio, i obeća popraviti sve ono, što bolje bude 
mogao. U nadi, da će se odmetnici doskora pokajati i popraviti, 
ne htjede proti njima namah poduzeti nikakovih skrajnih mjera; 
no kad opazi, da uzaludno bijaše svako njegovo očekivanje, 
na 29. novembra 1378. izdade papinsko pismo, kojim izopćivaše 
protupapu i sve one, koji bijahu začetnici raskola." 

Usto mnogi oni, kojima na srcu stojaše jedinstvo crkve 
uložiše sve svoje sile, da još na početku uguše raskol i do- 
zovu na put jedinstva one, koji bijahu zalutali. U ovom po- 
«ledu osobito se istaknuše Karlo IV. car njemački; Ljudevit II., 
krali ugarsko-hrvatski: Rihard II., kralj ingleški i sv. Katarina 
Sijenska. Ova zadnja osobitim je žarom radila u Italiji u prilog 
Urbana VI., pak je zato na razne uplivne osobe upravljala svoja 
zanosna pisma, moleći ih, da odstrane raskol i da ustraju u vjer- 
nosti napram zakonitom papi Urbanu VI. U ijednom pismu, iz- 
medu ostalih, što ih ona upravi na Urbana VI., stoje i ove ognje- 
vite riječi:  »Začula sam, Sveti Oče. da su oni đavoli u liud- 
skom obličju«, — a ovim je riječima razumijevala odmetničke 
kardinale, — »poduzeli novi izbor. Ali oni nijesu izabrali na- 
mjesnika Kristova, nego Antikrista. Ja sa svoje strane ne ću 
nikada prestati, premili Oče, priznavati Vas namjesnikom Kri- 
stovim na zemlji. Usto stupite bez. straha u ovu borbu, u kojoj 
je osobito potrebito zaodjeti se oružjem božje ljubavi, koje je 

izvanredno jako.«* -— Ali nastojanje Katarine i svih drugih 
dobromislećih bijaše uzaludno; put, kojim se bijahu odmetnički 
kardinali zaputili, ne htiedoše više ostaviti! 

2. Novoizabranom protupapi Klementu VII. bilo ie tek 
36 godina. On bijaše pristao na izbor, ali ne bez nećkanja i okli- 
jevanja; znao je naime dobro, kako klimava i nestalna bijaše 
stolica, na koju ga odmetnički kardinali bijahu podignuli. Što 
se pak tiče njegova moralnog života, savremenici nam ga opi- 
suju kao čovjeka široke savjesti, ponosna i puna častohleplja: 
dobra glasa nije uživao ni najmanje, osobito u Italiji, gdje su 
ga smatrali kao okrutnika“ Ali njegova izvanjština bila je 
otimena, način njegova postupanja bio je privlačiv, a jer je bio 
u rodu sa mnogim moćnim i vladajućim obiteljima onoga doba, 
bio je takoder u stanju, da k sebi pritegne mnoge pristaše i da 
bude na čelu raskola, koji bi nastao.“ — Klement VII, koji 
se nije ćutio ni najmanje sigurnim u kraljevstvu kraljice Ivanice. 
već buduće godine mjeseca maja preseli se u Francusku i iza- 
bere Avignon za svoju prijestolnicu. Da pokaže pak tobožnju 
svoju zakonitost, već na početku iz Avignona onamo izopći 
Urbana VI. i sve one, koji uz njega pristajahu." Njegov glavni 
oslon i uporište, kako prije, tako i sada bijaše irancuski dvor, 
koji njegovim dolaskom u Francusku napokon vidi ispunjene 
svoje stare želje, pak zato sad uloži sve svoje sile, da na nje- 
govu stranu pritegne što više pristaša. 

Nego ni u samoj Francuskoj iz početka ne bijaše sve na- 
klono i oduševljeno za Klementa VII.; osobito pariška univerza 
još je uvijek priznavala Urbana VI. za pravoga i zakonitoga 

* Heiele. VI. 792—93. — Ra ynald, ad a. 1378., n. 59. — Ca- 
pecelatro Conrad, 2. 

* Teodorich de Nicm kaže, da su xa kardinali izabrali 
largae conscientiae, sed genere nobilem, multis etiam consanguinels et afti- 
largae soncjentiao, sed cnere nobilem, multis etiam consanguineis et aifi- 
nibus nobilibus et potentibus constipatum«, — kod Ra y nad, ad a. 1378. 
m. š4. — U Italiji iza opsijedanja grada Cesene smatrali su ga okrutnim. 
Onamo bijaše xa kao legata poslao Grgur XI. pak pri opsiiedaniu onog 
grada pokaza takovu okrutnost prama nedužnim stanovnicima, da ga poslije 
naziva krvolokom — homo sanguinis. — . Ciaconius, 603. — 
Pastor, 106, Anmer. 5. 

* Raynaldada. 1378. p. 56. — Capecelatro-Conrad, 

papu, pak tek nasilju kralja Karla V. popusti i pristane uz Kle- 
menta VIL.“ — Osim Francuske i napuljske kraljice Ivanice, 
nastojanjem francuskog dvora pristadoše uz protupapu nai- 
prije Škotska, zatim Kastilija, Aragonska i Navara, k tomu 
još i Portugalska. Naprotiv vjerni ostaše zakonitom papi Ur- 
banu VI. gornja i srednja Italija, skoro cijelo njemačko carstvo, 
sjeverna kraljevstva, Poljska, Ugarska s Hrvatskom i Ingleška. 
Dakako sve granice tijekom raskola ne ostadoše nepromije- 
njene; poslije dogodilo se je dosta puta, da je jedna pokrajina ili 
kraljevstvo ostavilo prijašnjeg papu i prešlo pod posluh dru- 
goga, ili obratno: no ipak kraljevstva, koja su priznavala Ur 


bana VI., uvijek su bila u ogronmoj većini. -— | tako katolička 
crkva bi podijeljena na dva tabora: na Urbanovce i Klemen- 
tovce, Urbanovci pristajalu uz Rim, uz Urbana VI.; Klemen- 
tovci uz Avignon. uz krivog papu Klementa VII., koji ondje 


bijaše podigao svoju stolicu. 

Vješt svjetskim poslovima i diplomatskim intrigama, Kle- 
iment VII. neumorno je sad radio, da učvrsti svoj položaj i da 
svoje pristaše još više uz sebe priveže. Starim kardinalima i 
onim, koje poslije bijaše imenovao. podjeljivaše bogate nadar- 
bine; svjetskim velikašima darivaše ili stavljaše na raspola- 
ganje crkovna dobra i dohotke. Napram francuskom kralju po- 
kaziva velik obzir i popustljivost; ali zato uslijed ove ne- 
ograničene popustljivosti padne potpuno u ropstvo irancuskog 
dvora, tako, da poslije nije mogao ni jedne crkovne nadarbine 
podjeljivati bez kraljeve privole. Ovo ropstvo kašnje još v 
oćuti i on i cijela francuska crkva, zbog česa i sami njegovi pri- 
staše onog doba ljuto se tužahu na nesnosljivo stanje irancuske 
crkve, nazivljajući istog Klementa slugom sluga svjetskih ve- 
likaša." 

*“ Raynald ada. 1378. 1. 61. — Hergenrother, 032. 

7 Nikola de Clemanxes. pristaša Klementa, u djelu: »De 
ruina ecelesiae« ovoraše: »Quid Clemente nostro quoad vixit miserabilius, 
qui ita se servum: servorum Gallicis pricipibus adjecerat, ut cas ierret in- 
iurias et contumelias. quae sibi quotidie ab aulicis inierebantur, quas vix 
deceret in vilissimum mancipium dici Denique ut principum benevo- 
lentiam  iacuilius assequeretur, assecutam foveret, iotamque conservaret, 
conser vatani amplifizaret, plurima ultro dona et xenia illis dabat; quascum- 
que super clero exactiones petere voluissent, annuebat, ultro saepius etiam 
ingerebat, sicque omnem clerum saecularium magisratuum dispositioni ita 
subiiciebat, ut Papa magis quilibet eorum quam Papa ipse putaretur«. — 
kod Raynald, ad a. 1394, n. 5. — Hefele. VI. 809 su. 

3. Urban VI. naprotiv, kako vidiesmo, bio je ljubiteli 
pravde, a protivnik nepravice, ali tvrd i strog do skrajnosti. 
Sv. Katarina, koja je za njega neumorno radila, i sad ga je 
opominjala, da onu svoju strogost ublaži: nu Urban, i ako ju je 
izvanredno cijenio," ipak u ovom pogledu nije se znao oko- 
ristiti njezinim opomenama. Njegova strogost kad i kad je gra- 
ničila sa okrutnošću, pak zato odaleči od sebe mnoge duhove i 
tako nanese još veću škodu svojoj svetoj i pravednoj stvari. 
—- Poslije polaska Klementa VII. iz Napulja, nakon malo go- 
dina Urban VI. morao je voditi ljutu borbu sa Karlom Dračkim, 
kojega on isti bijaše pozvao, da zasjedne na napuljsko prije- 
stolje, kao leno rimske Stolice, a to na mjesto kraljice Ivanice, 
koja se bijaše rimskoj Stolici iznevjerila, pristajući uz protu- 
papu Klementa VII. Iz Rima Urban bijaše otišao u Napulj, a 
onda u Noceru: no uprav u Noceri za dulje vremena opsijedaše 
ga Karlo Dra 1 vrijeme opsijedanja radi svoje strogosti 


dođe opet u sukob sa svojim kardinalima, pak zato kad mu po- 
slije uspije pobjeći u Genovu, nekoji ga kardinali ostaviše i 
pobjegoše na stranu protupape Klementa. Napokon kad na- 


stadoše za njega ljepši dani, vrati se u Rim, gdje na 15. oktobra 
1 


1389. umrije nepožaljen i neoplakan ni od koga 

4. Prije nego dalje proslijedimo povijest raskola, bit će 
dobro, ako samo letimice bacimo pogled na nekoje neugodne 
pojave, koje postadoše za vrijeme raskola. 

Neina sumnje, da adnim raskolom tužni dani kušnje 
bijahu nastali za crkvu Kristovu. Veličinu jada i nevolja crkve 
katoličke onoga doba možemo si lako predstaviti. ako promi- 
slimo, da je raskol u njoj uprav onda postao. kad se je osjećala 
ljuta potreba, da se neki crkovni odnošaji isprave i mnoge zlo- 
porabe odstrane; pak zato što je duže raskol trajao, one su se 
zloporabe i nevolje pomnožavale i povećavale. — Nu najprije 
opazit nam je, da i ako je onaj raskol bio od velike dugosež: 
nosti, te i ako je sa sobom donio mnogo jada i nevolja, ipak ni 
Koliko ie Urban VI. cijenio sv. Katarinu Sijensku, pokazuje ova 
činienica. kojoi slične nema u povijesti crkve. Jednoga dana pozove je u 
kosistorij kardinala i zapovjedi joj, da slobodno bez straha reče svoje mni- 
jenie glede raskola. Ona otvoreno reče, što ie mislila, i zanosnim riječima 
opomene sve nazočne. da ustraju u borbi za sveta prava crkve. — Sr. 
Capecelatro- Conrad, 215—17. 

" Heiele. VL 

najmanje po njemu nije bilo ništa porušeno ili dirano u ovbi- 
lježie jedinstva katoličke crkve, a još manje u primat rimskoga 
pape. U onom raskolu nijedna stranka nije nijekala jedinstvo 
katoličke crkve, niti prvenstvo rimskomu papi: nego je samo 
svaka tvrdila, da je na njezinoj strani samo pravi rimski papa. 
namjesnik Kristov i zakoniti nasljednik sv. Petra. -— Ova okol- 
nost također tunači nam karakteristiku samog raskola, a ta 
sastoji u tomu, da je i na jednoj i na drugoj strani bilo svetih i 
kreposnih ljudi. Tako na strani Urbana VI. vidimo već gori 
spomenutu sv. Katarinu iz Sijene; tako isto drugu sv. Katarinu 
iz Švedske; blaženoga Raimunda iz Capue. dominikanca, i još 
druge. Uz protupapu Kleinenta VII. nalazimo blaženoga Petra 
Luksemburškoga, kojega on bijaše imenovao kardinalom; 
onda velikog čudotvorca i apostola domikanca sv. Vincenca 
Ferrera, Ovaj zadnji pri: i uz nasljednika Klementova, 
Benedikta XIII., ali kad uvidi i upozna, na kojoj je strani istina, 
ostavi Benedikta i počne neumorno raditi. da i druge zavedene 
privede k istini.« 

5. Bacimo li sad pogled na nevolje onoga doba, najprije 
nam pada u oči opća smutnja i zamršaj, koji je onda vladao, a 
iz kojega vjernici nijesu znali izići, niti ga se osloboditi. Nikad 
prije u crkvi katoličkoj nije se vidjelo slična meteža i zamršaja! 
Uistinu i prije je bilo raskola: ali onima, koji su bili dobre volje, 
bilo je uvijek lasno upoznati, gdje se nalazi istina i na 
kojoj je strani pravi papa: jer svi oni raskoli postadoše 
nasiljem mogućnika i tirana: a onda ne bijahu niti velikog 
zamašaja, niti dugog opstanka. Tako na primjer raskol, koji 
bijaše počinio Ljudevit Bavarski sa svojim protupapom Ni- 
kolom V., nesamo da je malo trajao (1328.—1330.), nego i malo je 
pristaša imao: isto je tako bilo i u XII. vijeku sa raskolom, ko- 
jemu začetnikom i glavnim oslonom bizaše car Fridrik 1. Barba- 
rossa. Ali sadašnji raskol nije poticao od silnika, niti od svjet- 
skih osoba, već sa strane samih kardinala, od onih naime, ko- 
jima isključivo pripadaše pravo na izbor rimskoga pape: pak 
zato zamršai i smutnja bila je sveopća, duhovi se nijesu mogli 
snaći. ni lako upoznati, na kojoj je strani istina. Odavle ie 
također slijedilo, da je raskol otimao sve više maha, obuhvatao 
ne jednu ili drugu pokrajinu, ne jedno ili drugo kraljevstvo, već 

cijelu crkvu; napokon i ovo je bilo uzrokom, da je raskol to- 
liko dugo vremena mogao trajati. 

Opća neizvjesnost, tko je pravi papa, donese sa sobom ne 
samo pocjepkanost pojedinih kršćanskih kraljevstva, nego ista 
pocjepkanost protegne se i na pojedine biskupije i samostane. 
Mnogi crkovni redovi podijeliše se na dvoje: pak kako u njima 
bijahu dva poglavara, tako u mnogim biskupijama bijahu dva 
biskupa, u mnogim pojedinim samostanima po dva opata;'? 
jedan Urbanovac, a drugi Klementovac. One dvije stranke, 
kako uopće, tako u pojedinim mjestima stajahuw uvijek jedna 
proti drugoj u neprestanom boju; pak kako se pape izopćivahu 
međusobno, tako se i one međusobno udarahu crkovnim cen- 
zurama. Posljedica napokon svega ovoga bila je ta, da počeše 
prezirati i omalovaživati crkovne kazne i cenzure, a disciplina 
popusti još više: zloporabe i druge nevolje i dalje ostajahu i 
preuzimahu maha. 

Za vrijeme raskola umanji se izvanredno i papinski ugled, 
koji već i onako bijaše uzdrman, dok pape stolovahu u Avi- 
gnonu, kako gori spomenusino. | najprije u očima kršćanskog 
puka padao je ugled rimske Stolice zbog one zavisnosti papa 
od svjetski vladara i mogućnika, prama kojima pape bili su 
prisiljeni da budu obzirni i popustljivi, a to da ih bolje mogu 
uzdržati uz svoju obedijenciju. Onda dvostruki teret, koji su 
sad vjernici morali podnositi za podržavanje dvostruke Kurije, 
biva one u Rimu i u Avignonu, mnogo je iakoder doprin: 
za umanjenje istog ugleda; napose pak Klement VII. n sabi- 
ranju daća i pokrivanju svojih trošaka bijaše bezobziran, pak 
zato osobito nezadovolistvo i tužbe pomnožahu se u Francuskoj. 
U ovim prilikama shvaćamo, kako se je mogla poroditi kod 

* nekojih opasna i pogubna misao, da se u crkvi može upravljati 
i vladati i bez pape, dapače još bolje nego s papom.'“ 

Drugo jedno veliko moralno zlo, koje je za vrijeme za- 
padnog raskola mnoge zarazilo bilo, a koje se je do onoga doba 
ijetko kad kod vjernika opažalo, bila je ona indiierentnost u 
najsvetijim vjerskim stvarima. Ostaviti jednog papu i prijeći 
pod posluh drugoga. kod mnogih osoba onoga doba, ne bi slije- 

" Pastor 12. 

9% Ritter. 1 1, Handbuch der  Kirchengesehichte, 11" (Bonn 

dilo iz vjerskih uzroka ili iz vjerskog uvierenja, niti prama za- 
htjevima savjesti, već prama svjetskim i vremenitim intere- 
sima. Jesu li dotičnoj osobi vremeniti interesi bili u prilog, da 
ostavi jednog papu i prizna drugoga, to je ona bez ikakvog 
oklijevanja izvršivala, ne pazeći na glas savjesti. I tako glavno 
pravilo njihova postupanja u najsve! religioznim stvarima. 
nije bila savjest ni vjera, već vremeniti ili politički interes. 

Uzmemo li sad u obzir ova i ostala zla onoga doba, tad 
nam postaje jasno, zašto su se za vrijeme raskola onako lako 
širile i množile krive i heretične nauke po zapadu. Tako iz- 
među ostalih zabluda vidimo, kako opet po nekim stranama, 
osobito po Njemačkoi, krivovjerstvo Beguarda i Albigenza po- 
diže svoju glavu.'“  Pijetistično-spiritualistični pokret, koji je 
za tim ciliao, da crkvu i kler liši svjetskih dobara. preuzimao 
je sve to više maha: a apokaliptična struja, koja je svojim pro- 
ročanstvima naviještivala skori konac eta, u onom općem 
metežu sobom je vukla tolike naivne i neiskusne duhove.!“ 
Napokon zablude, krive i opasne nauke Ivana Wikliia nađoše 
jakog odziva ne samo u Ingleškoj, njegovoj domovini, nego i 
preko njezinih granica, osobito u Češkoj, gdie ih raširi Ivan 
Hus i gdje urodiše onim silovitim husitičnim pokretom, koji na- 
nese toliko jada crkvi i samom češkom narodu.'“ 

6. Naravna je stvar, da ovo tužno i nevoljno stanje crkve 
nije moglo a da ne uzbudi tugu i žalost kod svih njezinih vjernih 
sinova, pak zato kroz ono doba mnogi od njih tuže se i žale, 
nebo u pomoć prose proti onim jadima i nevoljania. Navodimo 
samo sv. Katarinu Sijensku, koja ovako jednoj redovnici piše: 
»Svako doba ima svoje jade, ali ni ti, niti ko drugi nije nevolj- 
nijeg doba vidio do ovog našega. Gledaj, kćerko moja, i tvoja 
duša mora da se napuni jada i žalosti; vidi tamu, te se je nad- 
vila nad crkvom: ljudska pomoć ne dosiže više! Ti i svi 
vjerni božji službenici morate svojim molitvama na nebo juri- 
šati; nastalo je vrijeme ne spavanja, nego bdjenja. Neprijatelja 
nam je pobijediti bdjenjem. suzama, žalosnim i gorkim uzdisa- 
jima, poniznom i ustrajnom molitvom.«"" 

7. Ali i ako liudska zloća bij: toliko maha preotela u 
crkvi Kristovoj: ako ioj ona bijaše toliko jada i nevolja 
prouzrokovala, ipak nije je mogla uništiti, niti njezin božan- 
stveni elemenat potamnjeti. Za vrijeme onog kobnog i ža- 
losnog raskola božanstveni elemenat ve očito je na povr- 
šinu izbijao. Kroz ono doba svetost u crkvi ne dođe na manje, 
a duh prave reforme pokaže se po raznim stranama. Već gori 
spomenusmo nekoje svece, koji se svojim krepostima istak- 
nuše bilo u jednoj, bilo u drugoj obedijenciji;: onima mogli bismo 
ioš lijep broj nadodati; nu mi spominjemo samo dvojicu: Ger- 
harda Groota i Ivana Dominici. Prvi osobito promicaše pravu 
kršćansku reformu po njemačkim stranama:'* drugi pak rev- 
novaše po Italiji, da puk dozove pravom kršćanskom životu i 
da po samostanima uvede strogu redovničku  disciplinu.'" 
Tako svim pravom za vrijeme raskola, kad je oluja strasti i 
drugih zala najviše hujila, sv. Katarina Sijenska mogla je da 
napiše ove riječi:  »Vidjela sam Kristovu zaručnicu, gdje po- 
djeliuje ot, jer ona takovu životnu snagu posjeduje, da je niko 
usmrtiti ne mo; vidjela sam je, gdje dijeli jakost i svijetlost. 
icr je njezine jakosti i svijetlosti ne može niko lišiti; napokon 
sam vidjela, kako se njezin plod nikada ne unianjuje, nego na- 
še raste i napreduje.«?" 


protiv sve v 


V. 

Razni pokušaji za odstranjenje raskola 

1. Posliie smrti Urbana VI. rimski kardinali na 2. no- 
vembra 1389. izabraše za njegova nasljednika Bonifacij«: 
IX., koji se je prije zvao Petar Tomacelli Bonifacij IX. nije 
zaista posjedovao duboka ni opširna znanja, a nije bio ni vješt 
dostatno svjetskim poslovima ali zato resile su ga mnoge 
druge lijepe sposobnosti. Bio je razborit, neporočna života, u 
općenju lijepih i blagih načina. pak toga radi bio je u stanju, da 
popravi ono, što Urban VI. bijaše pokvario.! I zaista on do- 

"Pastor, 1l6 sa. 

skora opet pritegne k Rimu nmnoge, koje strogost njegova pred- 
šasnika bijaše odalečila. Pomiri se sa obitelji Karla Dračkoga; 
prizna njegova sina Ladislava za kralja napuljskoga i tako opet 
zadobi ono kraljevstvo za svoju obedijenciju. Na izopćenje, 
kojim ga protupapa Klement VII. bijaše udario kao tobože kri- 
vog papu, tek nakon poduljeg vremena odgovori i on izopće- 
niem; ali ipak uloži sve svoje sile, da raskolnike privede & je- 
dinstvu crkve. Oslanjajući se na svoje nepobitno pravo, pri 
odstranjenju raskola nije vidao drugog sredstva i načina, nego 
jedino podvrgnuće svoga protivnika i njegovih pristaša. Zata 
da im u susret dođe, — u slučaju, da se protupapa i njegovi pri- 
staše podvrgnu, on se izjavi spravnim Klementu podijeliti 
prvo mjesto među kardinalima i imenovati ga svojim Inim 
legatom izvan Italije u zemljama njegove obedijencije; njego- 
vim pak kardinalima ostaviti časti i dostojanstva, koja posje- 
devahu. U tu svrhu obrati se na Stjepana, vojvodu bavar- 
skoga, i zamoli ga pismom od 6. novembra 1390., da bi se on 
za ovu stvar zauzeo kod protupape Klementa.“ —- Ali sva ova 
nastojanja i ponude Bonifacijeve ostadoše bez uspjeha, a to 
ponajprije zbog tvrdokornosti Klementove, a onda zbog sple- 
taka francuskog dvora, koji je baš onda namjeravao podići vojnu 
na Italiju i silom protupapu Klementa VII. u Rimu ustoličiti. 
Nego cijela se ova namjera francuskog dvora raspline, ali zato 
crkovni raskol proslijedi i dalje harati na žalost i tugu svih 
onih, koji dobro mišljahu.“ 


2. Usto želja za uspostavljenje jedinstva neprestano se je 
širila, pak i u samoj Francuskoj sve je to v maha preoti- 
mala. Onom pokretu na čelu u Francuskoj stajala je pariška 
univerza, koja je već od g. 1381. u tom smjeru radila; ali sa 
trancuskog dvora uvijek su joj poteškoće dolazile. Nego mnogi 
odlični članovi univerze zauzimahu se usprkos svemu tomu 
neumorno, da se čim prije dode do žudenog crkovnog jedin- 
stva, tako da napokon i sam kralj Karlo VI. počne se naklonim 
pokazivati onom pokretu.“ Pariška universa ćuteći se sad slo- 
bodnijom, na 25. januara godine 1394. pozove sve svoje čla- 
nove, da izjave svoja mnijenja, kako bi se naibolje i najshodnije 


* Raynald, ad a. 1390, n. 6—8&. 

mogao raskol odstraniti. | zbilja nakon malo vremena 

universi ništa manje nego 10.000 raznih odgo- 
— Na temlju ovih raznih odgovora pariška universa 
predloži tri načina. po kojima bi se raskol imao odstraniti i 
crkovno jedinstvo uspostaviti. Prvi način ili put sastojao je u 
tomu, da se jedan i drugi papa odreknu svoje časti: via ces- 
sionis. Drugi način bio je, da oba pape pripuste sud iza- 
branim osobama, koje će dosuditi, tko je pravi papa: via com- 
promissi. Napokon treći način predlagao je, da se sazove 
sveopći sabor, na kojemu bi se pitanje raskola imalo riješiti: 
via concilii“ 

Klement VII. nije se ni najmanje pokazivao naklonim ovim 
predlozima, a tako isto i nekoji od njegovih pristaša; pak zato iz 
petnih žila nastojahu osujetiti nastojanja pariške universe. No 
veći dio njegovih kardinala izjavi se suglasnim sa universom; 
zbog česa i bez njegove dozvole sastadoše se i predložiše mu, 
da izabere jedan od onih načina, e da se tako dode do žuđenog 
jedinstva. Predlog kardinala tako uznemiri i ojadi Klementa, 
da ga uslijed toga kap udari, te nakon malo vremena — 16. 
septembra 1394. — umrije.? 

3. Iza smrti Klementa VII. nada za odstranjenje raskola 
posta još življa u Francuskoj; zato i pariška universa i francuski 
dvor požuriše se i upraviše pismo avignonskim kardinalima, 
zahtijevajući od njih, da ne poduzmu namah izbor novog pape, 
već da počekaju izborom. Kardinali, koji su se već bili za izbor 
sastali, predviđajući, što se nalazi u pismu na njih upravljenom, 
ne otvoriše ga, već izbor proslijediše. Prije izbora ipak već 
se bijahu dogovorili i zakletvom obvezali, koji god od njih bude 
izabran za papu, da će raditi za odstranjenje raskola; a u slu- 
čaju, ako većina kardinalskoga zbora bude cijenila shodnim, 
da će se izabrani odreći papinske časti, da se tako čim prije dođe 
žudenom cilju. Napokon na 28. septembra 1394. bi izabran za 
papu kardinal Petar de Luna, koji se prozove Bene- 
diktom XII“ 

Petar de Luna, sada Benedikt XIII., rodom Španjolac, 
poticao je od plemićke aragonske obitelji. Kao poznavalac ka- 
nonskog prava slovio je na daleko, pak zato već g. 1375. papa 
Grgur XI. bijaše ga imenovao kardinalom. Vanredno izobra- 
žen i obdaren mnogim sposobnostima, osobito darom govor- 
ništva, bijaše besprijekorna života; ali zato bijaše lukav, ča- 
stohlepan, pak i tvrdoglav.“ Na početku vladanja Urbana VI.. 
odlučno je branio i priznavao njegovu zakonitost; a poslije 
odmetnuvši se od njega sa ostalim kardinalima. revno ie radio 
u prilog protupape Klementa VII. U mnogim prigodama ipak 
pokazao se revnim za ukinuće raskola, dapače i 
samom protupapi Klementu VII. jednom bijaše predložio, da 
se odrekne papinske časti, da se tako opet uspostavi crkovno 
jedinstvo. Osobito pak za vrijeme zadnjeg papinskog izbora 
pokaza živu želju za jedinstvom, te mu zato i ostali kardinali 
pokloniše svoje glasove. Iza izbora pri svojem ustoličenju po- 
novi zakletvu, koju prije u konklavu sa ostalim kardinalima bi- 
jaše položio, a malo iza toga pošalje svoje poslanike fran- 
cuskom kralju i drugim raznim kršćanskim vladarima, javljajući 
im svoj izbor i istodobno ih uvjeravajući o svojoj namjeri i 
vrućoj želji, da se čim prije dođe do žudenog crkovnog jedin- 
stva“ Ali budući događaji jasno dokazaše, da sva njegova 
obećanja bijahu samo lijepe riječi i ništa drugo; da on ni iz 
daleka nije ozbiljno mislio, da ih ispuni. 

Obećanje i postupanje Benediktovo sviđe se ipak fran- 
cuskom dvoru i pariškoj universi, i zato između njih i Benedikta 
namah započeše se voditi pregovori za odstranjenje raskola. 
Nego već na velikoj skupštini, koju Karlo VI. za 2. februara 
1395. bijaše u Pariz sazvao, da se u tom smjeru počne pre- 
govarati, Benedikt XIII. preko svojih poslanika dade znati,. 
da u poslu ukinuća raskola imadu se njemu ostaviti slobodne 
ruke; usto da je on iznašao novi način za uspostavljenje jedin- 
stva, a taj je naime bio lični sastanak sa svojim protivnikom: 
via conventionis."' No skupština ne pristane na njegov 


* Ciaconius, 727. — Hergenrčther, 639. 

*% Hefele, VI. 828 sq. — Salembier, 148. 

“ Ehrle, F. S. J., Neue Materialien zur Geschichte Peters von 
Luna — u »Archiv fir Literatur_ und Kirchengeschichte«, VI. 157—162. — 
Heiele, VI, 830 sa. 

predlog, zato mu poslije iste kralj Karlo VI. odašalje odlično 
poslanstvo u Avignon, koje mu javi, da najshodniji način za 
ukinuće raskola ostaje samo odreka od papinske časti: via 
cessionis. Benedikt XIII. ostane ipak pri svojoj tvrdnji, i 
poslanstvo se povrati u Pariz, ne postignuvši žudenog cilja.'? 

4. Nesuglasje, koje se već na početku pregovora bijaše 
porodilo između Benedikta i francuskog dvora, tijekom vre- 
mena postade još veće. Nego Benedikt XIII, koji je svoju stvar 
znao lukavo voditi, kroz ono isto vrijeme pritegne na svoju 
stranu mnoge odlične muževe; dapače i na samoj pariškoj uni- 
versi nađe on sada odlučnih pristaša svoje stvari. Između 
ostalih pristadoše sad uz njega bivši rektor pariške universe Ni- 
kola de Clemanges, kojega on imenuje svojim tajnikom; Petar 
d' Ailly, kancelar iste universe, kojemu pokloni biskupiju grada 
Le Puy; napokon i sv. Vincenc Ferrer, glasovit na daleko i 
široko radi svojih kreposti i čudesa. 

Medutim pariška universa kad vidje, da se prvi pokušaj 
za ukinuće raskola s Benediktom XIII. bijaše izjalovio, pred- 
loži francuskom dvoru, da pokuša istu sreću skupa sa ostalim 
kršćanskim vladarima. I zaista irancuski dvor koncem godine 
1395. i tako isto buduće godine otpremi svoja poslanstva na 
razne strane i na razne kršćanske vladare, da porade u tom 
smislu. Ali i ovi pokušaji ostadoše bez žuđenog uspjeha." 
Kroz isto ono vrijeme, biva kroz g. 1396., oba pape raznim 
međusobnim poslanstvim stupiše u uži odnošaj. No i ona razna 
odaslanstva ne uspješe ništa; a glavna krivnja pada na posla- 
nike Benediktove, koji se u Italiji ponovno združiše sa Bonifa- 
cijevim neprijateljima.'* 

Ipak misao, da se jedan i drugi papa odrekne papinske 
časti, sve se je to više širila i svojih je pristaša imala ne samo 
u Francuskoj, nego i u Ingleškoj i u Kastiliji. Zato se ona tri 
odnosna kralja sjedine i godine 1397. skupa pošalju svoja po- 
slanstva, najprije u Avignon Benediktu XIII, a onda u Rim 
Bonifaciju IX. predlažući, im, da se obojica odreknu papinstva, 
e da se tako jedinstvo uspostavi u crkvi. — Benedikt XIII. 
koji se je uporno držao svoga načina (via conventionis), ne 

“* Hefele, VI, 534 sqa. 


% Salembier, 157 sa. 
2%“ Ehrie, u »Archiv« VI 162 saq., VII. 9. 

pristade na želje poslanika, premda ga i sami kardinali na to 
svietovahu; zato poslanici, videći njegovu opornost, na ime 
svojih gospodara izjaviše mu, ako crkva ne dobije jednog je- 
dinog pastira do Svijećnice (2. februara) buduće godine, da 
će se onda njihovi vladari sami pobrinuti, kako da napokon 
prestane raskol. -- Ni Bonifacij IX. ne prihvati predlog poslanika, 
već izjavi, da mu nije tako lako u tom poslu dati odgovora, pak 
zato da će se najprije posavjetovati sa svojim kardinalima i 
s nekojim vladarima, a onda da će pomenutima trima kralje- 
vima priopćiti svoju odluku, 

5. Rok, označen Benediktu XIII., bijaše prošao, a on još 
ni izdaleka nije mislio da se odrekne. Stoga u Francuskoj na 
kraliev poziv sakupiše se na skupštinu u Parizu na 22. maja 
1398. nadbiskupi. biskupi, opati, odaslanici raznih francuskih 
universa i mnogi drugi, da vijećaju, kako bi se sad imalo sa Be- 
nediktom XIH. postupati. Nakon dugog vijećanja i pretresanja 
napokon zaklj da mu se uskrati potpuni posluh: via 
subtractionis totalis obedientiae.'*“ — Mjera, 
koju sad u Francuskoj bijahu poprimili, u sebi je sadržavala 
prevratni značaj uopće protiv papinske vlasti; jer i ako je Be- 
nedikt XIII. bio protupapa, ipak su ga u Francuskoj držali i 
priznavali za pravog i zakonitog papu, pak zato proti njemu 
onu mjeru nijesu smjeli poduzeti. No ona mjera nije bila nego 
naravna posljedica novih ideja, koje kroz ono vrijeme počeše 
preotimati mah u Francuskoj, prama kojima se je učilo, da je papa 
pod crkvom, a sabori nad papom.'7 

Zaključak, poprimljen na skupštini od 22. maja 1398., 
nakon malo vremena odobri kralj Karlo VL, a uza nj 
pristadoše ne samo u Francuskoj. nego još i u drugim 
kralievstvima. koja su spadala pod posluh Benedikta XIII. 
Isti zaključak priznaše i sami Benediktovi kardinali, pak 
zato, kad vidieše, da ni sada Benedikt ne će da po- 
pusti, skupa sa ostalima otkazaše mu svoj posluh i njih 
18 na broju u septembru godine 1398. ostaviše papinski dvor.'* 


** Hefele, VI. 847 sa. 

** Mansi, XXVI. 830—914. — Hefele, VI. 852 saq. — Her- 
genrčther, 642 sa. 

*" Bauer, u »Stimmen aus Maria Laach«, 1. 344 

"* Hefele, VI. 855. 

Benedikt XIII. zapušten od svojih pristaša, ostavljen od 
svojih kardinala, ni sada ne htjede da popusti, već okružen od 
nekoliko svojih vjernih, prkoseći čekaše u papinskoj palači bu- 
duće događaje, koji zaista za njega ne bijahu ugodni. Kar- 
dinali, koji ga bijahu ostavili, da jednom njegovu tvrdokornost 
slome, sakupiše nekoliko četa i skupa sa vojvodom Baucicaultom 
opsjednuše Avignon, u kojemu se je papa nalazio. Opsijedanje 
potraja nekoliko mjeseci; dapače jednom i sam Benedikt XIII. bi 
ranjen, ali on ipak ne popusti. Napokon posredovanjem kralja 
aragonskoga Martina, a i samog francuskog dvora bi dignuto 
opsijedanje i u aprilu 1399. godine bi sklopljen ugovor, u ko- 
jemu se Benedikt XIII. obvezao, da će se odreći papinske 
časti, ako to isto učini i njegov suparnik, ili ako umre, ili ako 
bude zbačen sa papinske stolice. Sad se stanje Benedikta XIII. 
malo poboljšalo, ali on ostane ipak kao zarobljenik u svojoj palači 
u Avignonu.'" — Usto otkazanje posluha papi, kojega su inače 
u Francuskoj i u drugim kraljevstvima za pravog papu držali, 
nije moglo ostati bez sukoba sa pravom kršćanskom savjesti, 
pak zato se mnogi u Francuskoj i u drugim stranama Bene- 
diktove obedijencije pokajaše s učinjena koraka i opet ga pri- 
znaše za zakonitog papu i povratiše se k njemu. Uslijed ove 
promjene mogao je Benedikt XIII. pomoću svojih pristaša već 
na 12. marta 1203. godine pobjeći iz Avignona i domoći se 
Žuđene slobode. Napokon u Francuskoj i u drugim stranama 
stanje se njegovo tako poboljšalo, da je u saboru, držanu u Parizu 
u maju iste godine, bio nanovo priznat za zakonitog papu i 
posluh mu povraćen.?" 

6. Događaji, koji se zbivahu u obedijenciji Benedikta 
XIII, osobito pak u Francuskoj, ne ostadoše bez upliva ni u 
stranama zakonitog pape Bonifacija IX. Ono otkazanje po- 
sluha Benediktu XIII. i u Bonifacijevoj obedijenciji kod nekojih 
bijaše našlo odziva. Tako uz Venceslava, kralja češkoga i nje- 
mačkoga, po nagovoru francuskog dvora, uskrati Bonifaciju svoj 
posluh i Rihard II., kralj ingleški; Sicilija i Ligurija od njega 
također otpadoše i proglasiše se neutralnima. — Međutim kod 
Benedikta XIII. bi povraćen posluh, a on, da pokaže tobožnju 

* Raynald,ada. 139, n. 9—11. — Heiele, VI. 857. — Her- 


genrčther, 643. 
** Heiele, VI, 872—74. — Hergenrčther, 643 sa. 

svoju spravnost za uspostavljenje jedinstva, još g. 1404. pošalje 
u Rim svoje poslanike, da predlože Bonifaciju IX. osobni sa- 
stanak, na kojemu bi oni dvojica raspravljala o načinu, kako bi 
se imao raskol ukinuti. No dok su se u Rimu pregovori vodili, 
nenadano na 1. oktobra iste godine umrije Benifacij IX. Ali 
sad se uprav pokaza Benediktova neiskrenost. On, koji je bio 
obećao i izjavio, ako se njegov suparnik odreče ili umre, da 
će se i on odreći papinske časti, morao je naravno uputiti i 
svoje poslanike, kako da se vladaju u jednom ili drugom slučaju. 
No o tim uputama nije bilo ni riječi kod njegovih voslanika, 
kako oni izjaviše, kad ih rimski kardinali za iste upitaše. Na 
molbu pak kardinala, kojom ih zamoliše, da jedan od njih otide 
u Avignon i da primi upute, kako da se sad vladaju. odvratiše, 
da bi bilo uzaludno svako putovanje, pošto oni dobro znaiu, da 
Benedikt XIII. ne će nikada pristati na odreku.* 

Primivši ovaj odgovor poslanika, rimski kardinali odlu- 
čiše namah stupiti u konklave i to čim prije, pošto na brzi izbor 
pape poticaše ih i buna rimskoga puka, koja se je bila porodila 
namah iza smrti Bonifacijeve. Na početku izbora svi se kar- 
dinali obvezaše zakletvom, koji god od njih bude izabran za 
.papu, da će upotrebiti sva zakonita sredstva za ukinuće ras- 
kola, pa stajalo ga to i same odreke papinske časti. — Iz 
onog konklava iziđe izabran za papu na 17. oktobra iste go- 
dine kardinal Kuzma Meliorati, koji sebi nadjene ime Ino- 
centa VII. 

7. Inocent VII. ne bijaše visokog roda, ali zato bijaše 
plemenitih i uzvišenih misli i osjećaja. Već na početku svoga 
vladanja ozbiljno počne raditi, da se raskol ukine. Da pak 
odstrani tolike nerede i lakše dođe do žuđenog jedinstva, naumi 
sazvati crkovni sabor; a pri ovom pothvatu osobito ga potpo- 
magaše Ruprecht Pfalački, kralj njemački i suparnik kralja 
Venceslava, koji bijaše, kako vidjesmo, Bonifaciju IX. otkazao 
svoj posluh, Nego nemiri, koji bijahu nastali u Rimu, prisiliše 
ga, da ostavi vječni grad i da se preseli u Viterbo; usto i La- 
dislav, napuljski krali, stavljaše mu se na put zbog političkih 
razloga, da se ne dođe do žuđenog jedinstva. 

“ Hergenrčther, 64 sa. — Salembier, 203 sq. 

Dok ovako u Italiji djelatnost Inocenta VII. bijaše zaprije- 
čena, u Francuskoj Benedikt XIII. uporno je tvrdio, da jedini i 
najshodniji način za ukinuće raskola ostaje jedino lični sastanak 
obojice papa. Zato da dokaže, da i njemu tobože na srcu leži 
jedinstvo crkve, izjavi, da će on otići u Rim i lično se sastati 
sa svojim suparnikom, pak tako via discussionis doći 
do žuđenog cilja. I zbilja u proljeću g. 1405. ostavi Francusku, 
dođe u Genovu s takovom pratnjom, da su u Italiji mislili, on 
ide u Rim, ne da se dogovara, već da ga zauzme. — Ali usto 
njegova neiskrenost postajala je u Francuskoj očitija, osobito 
kad upoznaše, kako je neiskren i lažan bio izvještaj njegova 
poslanstva Bonifaciju IX. Zato se sad opet u Francuskoj du- 
hovi počeše od njega odvraćati; učestaše zahtjevi, da mu se opet 
posluh uskrati. U novembru i u decembru godine 1406. bi 
opet u Parizu u tu svrhu sakupljen sabor; ali sad u saboru 
udariše srednjim putem.  Odlučiše naime, da se mora ustrajati 
u posluhu napram Benediktu XIil., ali da mu se mora zabraniti 
podjeljenje nadarbina, pobiranje dohodaka itd. — Ovaj za- 
ključak sabora, koji potvrdi i sam kralj, ostane mrtvo slovo; 
prijatelji i pristaše Benediktovi tako stvari urediše, da sve u 
tom pogledu ostane na starome.** Međutim dok je on još u lia- 
liji boravio, Inocent se bijaše povratio u Rim, ali nakon malo 
vremena — na 6. novembra 1406. — preseli se u vječnost! 

8. Poslije smrti Inocenta VII. rimski kardinali izjaviše, 
da su spravni produljiti rok izbora i stupiti u dogovore s Fran- 
cuskom, da se napokon do jedinstva dođe. Ali i ovog puta 
moradoše se izborom požuriti, jer i sada opet bijahu nastali 
neredi i nemiri u Rimu; pak zato da im se konačno na put stane, 
morali su čim prije da izaberu papu. I zbilja na 30. novembra 
isle godine izabraše za papu kardinala Anđela Corrario, 
starca od sedamdeset i više godina, poštena i uzorna života, 
koji je rodom bio iz Mletaka. On se nazove Grgurom XII. 
— Za vrijene konklava kardinali bijahu sklopili izbornu kapi- 
tulaciju i na nju se zakletvom obvezali. Prama onoj kapitula- 
ciji svaki od njih bio je dužan, ako bude izabran za papu, da 
nastoji, da se uspostavi jedinstvo crkve; pak u slučaju odreći 
se i papinske časti, ako to isto učini protupapa, ili umre, ili bude 
Zbačen. U onoj kapitulaciji kardinali nadodaše još nekoje 
2 Hefele, VI. 882 sqq. 

uvjete, kojima su se prava i viast budućeg pape u nekojim 
stvarima ograničivala. Tako između ostalih uvjeta bio je i taj, 
da budući papa ne smije imenovati nijednog novog kardinala 
kroz prvih petnaest mjeseci svoga vladania, dok naime budu 
trajali dogovori sjedinjenj: — Ovdje nam je opaziti, da je ova 
kapitulacija bila poslije povodom, da su kardinali ustali proti 
Grguru XIL, icr je se nije držao. Nego pri prosuđivanju ovih 
kapitulacija treba na umu imati, da i ako su onda bile dopuštene, 
ipak kardinali nijesu mogli ni na što budućeg papu obvezati, a 
još manje njegovu vlast i prava ograničiti. Papa nije dužan 
dati računa svoga djelovanja nijednoj zemaljskoj vlasti; on 
samo ostaje odgovoran pred Bogom i svojoj savjesti; zato kar- 
dinali ne mogu sudbeno proti njemu postupati, ako ne ispunja 
obećane ustanove, pak to obećao i onaj, koji je poslije imao biti 
budući papa.?“ 

Namah na početku svoga vladanja Grgur XII. razvije 
veliku djelatnost, koja je za tim težila, da se raskol ukine i žu- 
đeni mir i jedinstvo uspostavi. U tu svrhu odašalje svoja pisma 
raznim vladarima; isto tako pisa i Benediktu XIII. i njegovim 
kardinalima. Ovo Grgurovo nastojanje svidjelo se svakomu, 
pak i samoj Francuskoj. Benedikt XIII. na Grgurovo pismo 
odgovori povoljno. Zato Grgur XII. na 26. februara 1407. go- 
dine odasla mu svoje poslanike, da se s njime dogovore, na ko- 
jemu mijestu, kada i pod kojim uvjetima imali bi se oni sastati 
i način za uspostavljenje jedi»stva utanačiti. — Nakon dugog 
dogovaranja u Marsiliji (Marseille) napokon poslanici Grgurovi 
složiše se sa Benediktom XIII., na 20. aprila 1407. sklopiše 
ugovor, odabraše grad Savonu blizu Genove kao mjesto bu« 
dućeg sastanka jednog i drugog pape, a rok opredijeliše za 
29. septembra 1407. godine.*" 

9. Sad je zaista izgledalo, da je žuđeni mir blizu i da će 
oba pave doskora naći način, kako da se dode do jedinstva. 
Nego i ovog puta nada se izjalovi, ali zato i nezadovoljstvo 
bude općenitije. ogorčenje veće. Grgur XII., koji iz početka 
bijaše pristao na ugovor, što bijahu njegovi poslanici sa Bene- 
diktom XIII. sklopili, nakon toga počne iznašati svoje po- 

2 Ciaconius, 755 san — Raynald. ad a. 1406, n. 9—12. 

teškoće proti istom ugovoru, a to ne bez temelja; on naime bijaše 
doznao, da bi u Savoni bila u pogibelji njegova lična sloboda.??* 
Ipak on se uputi iz Rima, otide u Viterbo, za tim u Sijenu, na- 
pokon dođe u Liiku (Lucca), ali u isto doba predlagaše Bene- 
diktu XIII. druge gradove, u kojima bi se oni imali lično sa- 
stati. Benedikt XIII., koji bijaše prispio u Savonu sa jakom voj- 
ničkom pratnjom, ne htjede pristati na predložene gradove: pak 
zato su se dogovaranja i trvenja sve više produljivala, a rok 
označen za sastanak bijaše prošao! — Nesuglasje i prepiranje 
dvaju papa ogorči do skrajnosti jednu i drugu obedijenciju; i 
sami njihovi kardinali sad postadoše nezadovoljni. Međutim 
kad Grgur XII. opazi, da se i njegovi kardinali počeše proti 
njemu rotiti i rovariti, uvidi u onom rovarenju novu pogibelji 
za crkvu; pak i ako pri izboru pape i on bijaše obećao, da ne 
će imenovati novih kardinala, ipak sad, da umanji njihov upliv, 
na 9. maja u Liici imenuje četiri nova kardinala, između kojih 
je bio i nadbiskup dubrovački, Ivan Dominici." — Imenovanje 
novih kardinala ogorči još više Grgurove stare kardinale; zato 
ga mnogi između njih ostaviše i pobjegoše u Pizu, premda im 
to Grgur bijaše strogo zabranio. Iz Pize spočitnuše mu nje- 
govo postupanje, a onda istodobno upraviše drugo pismo na 
kršćanske vladare pozivljući ih, da se s njima združe za ukinuće 
raskola i uspostavljenje jedinstva. Grgur XII. na predbacivanja 
kardinala odgovori im pismom od 12. junija opravdavajući svoje 
korake i žigošući njihov način postupanja; a onda nakon 
malo upravi pismo na cijelo kršćanstvo, kojim saziva sveopći 
crkovni sabor za dan Duhova buduće godine u Ravenu ili u 
Akvileju.?? 

10. Nego dok se ove stvari zbivahu između Grgura XII. 
i njegovih kardinala, položaj Benedikta XIII. pogorša se izvan- 
redno, osobito u Francuskoj. Ondje kad uvidiše, da Benedikt 
XIII. ni ovoga puta ne misli ozbiljno, ni iskreno, otkazaše mu 
opet posluh; počeše progoniti njegove pristaše, a kralj dade 
naredbu, da gase uhvatiiutamniči. Na 22. maja 1405. sam kralj 
obavijesti kardinale jedne i druge obedijencije o mjerama, koje 


* Bauer,l.c. 484 sq. — Rosler, 1. e. 134 saa. 

* Eubel,lc. 30. — Hergenrčther, 649. 

bijahu poduzete proti Benediktu XIII., i zamoli ih, da se skupa 
sastanu i napokon ukinu raskol. I pariska universa u istom 
smislu pisa talijanskim kardinalima uvjeravajući ih, da su i 
Benediktovi kardinali veoma nakloni zajedničkom sastanku.?? 
— Benedikt XIII. kad opazi, koja ga pogibelj okružuje, na 15. 
junija pozove crkovni sabor svoje obedijencije za 1. novembra 
1408. u Perpignan, grad, koji se je onda nalazio u aragonskom 
kraljevstvu, pak brže bolje ostavi Italiju i pobjegne u Arago- 
niju.“* — Usto njegovi kardinali bijahu i njega ostavili, pak sa- 
stavši se sa odmetničkim Grgurovim kardinalima u Livornu, 
iza dugog dogovaranja odlučiše skupa, da sazovu za 25. marta 
1409. u Pizu sveopći crkovni sabor; na onom saboru oba pape 
imali bi se svojevoljno odreći papinske časti; ne odreknu li se 
svojevoljno, tad će ih se pri na odreku, a onda će oni skupa 
izabrati novog i jedinog papu, i tako napokon doći do žuđenog 
jedinstva. Ob ovoj svojoj odluci izvijestiše vjernike, pozvaše 
na sabor biskupe i kršćanske knezove, pak i same pape Gr- 
gura XII. i Benedikta XII.“ 

11. Kako se vidi, između tolikih načina, koji kroz ovo 
cijelo vrijeme bijahu predloženi za ukinuće raskola, onaj sabora 
(via concilii) bijaše pobijedio! Sad se o drugim shodnijim na- 
činima nije više ni mislilo, ni govorilo. Samo sveopći crkovni 
sabor imao je objema papama suditi i žuđeno crkovno jedin- 
stvo uspostaviti. No da shvatimo pobjedu ovog načina, red 
nam se je osvrnuti na neka teološka načela, koja uprav kroz 
ono vrijeme raskola bijahu zavladala mnogim duhovima. 

Stari je katolički nauk uvijek u crkvi naučavan, da je 
rimski papa namjesnik Kristov na zemlji i nasljednik sv. 
.Petra, poglavice apostola. Sve povlastice, koje Krist bijaše 
podijelio sv. Petru kao glavi crkve, prelaze na rimskog papu. 
Prama ovoj nauci rimski papa prima svoju vlast neposredno od 
Boga; on ima prvenstvo ne samo časti, nego i vlasti nad ci- 
jelom crkvom; on posjeduje vlast ne samo nad pojedinim oso- 
bama, bili oni prosti vjernici ili biskupi, nego i nad svim vjerni- 
cima, kad su u skupu — u sveopćem crkovnom saboru. Kao 
što nema ljudskog tijela bez glave, tako nema ni sveopćeg cr- 

#* Hefele, VIL. 908—10. 

" Ikefele, VI, OI. 

u“ Hefele. VI. 912 sg. 


kovnog sabora bez rimskog pape. Rimski papa sudi svakomu: 
i biskupima i svim ostalim vjernicima; ali njemu na zemlji ne 
sudi niko. Pak zato bilo je uvijek staro načelo i uvijek se pri- 
znavalo: prima sedes a nemine judicatur. — Nego 
za vrijeme onog kobnog raskola ova katolička nauka, koja je 
toliko stara, koliko je stara crkva katolička i koja se nepobitno 
temelji na sv. Pismu i na neprekidnoj tradiciji, počne se mutiti 
i tamnjeti.  Čeznuće, da se jednom ukloni kobni i nesretni cr- 
kovni raskol, zavede nekoje teologe i kanoniste, osobito na 
pariškoj universi, pak stadoše učiti i razvijati načela, koja su 
bila sasma u opreci sa starom katoličkom naukom. Henrich de 
Hassia ili von Langenstein, Petar d'Aiily, Ivan Gerson i još 
mnogi drugi počeše učiti, da je crkovni sabor nad papem i 
prama tomu da opća crkva može suditi papi, može ga dapače od- 
straniti i svrgnuti, osobito ako je papa krivovjerac, vjerolomnik, 
ili ako to zahtijeva opće dobro crkve, kako je to bio baš slučaj 
sada za vrijeme raskola. — Ove nove, tako zvane koncilijarne 
teorije, rušile su do temelia monarhični ustav crkve, koji je 
sam Krist crkvi udario, i u isto doba otvarale su širom vrata 
krivim i prevratnim demokratičnim načelima, kako se je to 
očito poslije vidjelo na saborin;a u Konstanci i u Bazelu. One 
teorije iz početka nađoše odziva samo u Francuskoj, pak zato i 
vidjesmio, kako ondje ponovno pokušaše prama njima riješiti 
pitanje raskola. Ali želja za jedinstvom i za mirom prenese ih 
i u one strane, koje su priznavale rimskog papu za pravog i je- 
dinog poglavicu crkve; pak napokon vidimo, da uz njih eto 
pristaju i kardinali jednog i drugog zbora. Nije čudo dakle, 
ako njihov poziv na sveopći crkovni sabor, koji je imao suditi 
obim papama, nade odziva u jednoj i drugoj obedijenciji; i ako se 
opet s druge strane mnogi dobri i vjerni katolici, osobito u Gr- 
gurovoj obedijenciji, zgražahu nad ovim prevratnim korakom 1 
odlučno proti njemu istupiše. No to nije koristilo ništa! Kardi- 
nali i oni, koji slijediše njihov poziv, sakupiše se na pizanski 
sabor. ali kojim uspjehom, to ćemo doskora vidjeti. 


mi Pia 

Kratak tumač UV. poglavlja ,de praeparatione 
remota ad ministerium praedicationis“ upula 9. 
Congregationis Consistorialis ad 20. Juna 1917. 


Pio X., blage uspomene, bio je izdao g. 1906. encikliku na 
talijanske biskupe o svećeničkom odgoju. U toj enciklici po- 
digao je glas svoj i svečano naglasio, da osjeća kao da su 
njemu rečene proročke riječi: »Clama,ne cesses, quasi 
tuba exalta vocem tuam.« Odvažnom svojom riječi 
govori biskupima, da im je svim silama uznastojati, e da se 
uščuva u svećeničkim sjemeništima pravi duli, koji valja da tu 
piri, jer su svećenička sjemeništa odregjena odgoju ne za ka- 
kovu civilnu karijeru, već 


ć mladosti, koja valja da se svrsta u 
redove vjernih Isusovih zamjenika na zemlji. — Benedikt XV. 
na 25. juna 1917. izdaje svoju encikliku »de praedicatione 
divini verbi«, u kojoj kao da prstom upire u neke zloupo- 
trebe propovijedanja, riječi Božje, koje su maha preotele kod 
nekih propovjednika, sažaljuje, da se danas ne pobire onoliko 
ploda, koji bi se morao i mogao pobrati; pokazuje na pravu 
svrhu propovijedanja i pravac označuje, koji tamo vodi, daje 
upute biskupima, kojih im se je držati u pogledu propovjednika, 
da one zloupotrebe, koje se moraju osuditi i zabaciti, prestanu 
i ne budu se mogle ponoviti unaprijed. 

Ove dvije enciklike i ako su na oko s: jem različite: 
one se popunjuju, jer obadvije kažu put, kako će se stvoriti od- 
gojem, vježbanjem, nazorima i odredbama takav katolički kler, 
koji bi zbilja odgovarao svomu visokomu zvanju, da bude »Iu x 
mundi«i»sal terrae«, te bi i primjerom života i svojim 
propovijedanjem rasvjetljivao svijet i pokazivao mu put spasa. 

S. Congregatio Consistorialis uz Papinsku Encikliku iz- 
dala je »Normae pro sacra praedicatione« s ovom 
opomenom: »Ut quae Beatissimus Pater nuper 
in Encyclicis litteris »Humani generis re- 
demptorem« de sacra praedicatione docuit 
ac praestitit, ad praxim facilius deducantur, 
Eminentissimi Patres S C. Consistoriali 
praepositi ipso Summo Pontiiice adprobante 
sequentes sancivere normas, quibus Reveren- 
dissimi locorum Ordinarii uri debeant, ut 

tutoinretam gravi procedant, easque eadem 
Sanctitas Sua statim executioni mandandas 
praecipit, quo scilicct quod Apostolus no- 
minat »ministerium verbi« cos afferat fruc- 
tus in tuitionem ac propagationem fidei 
christinaeque vitae custodiam, quales et 
divinus maigster Christus intedit et ca- 
tholica ecclesia sibi jure promittit.« 

Ove »Normae« imadu pet poglavlja. Peto poglavlje 
ovako glasi: »De praeparatione remota ad mini- 
sterium pracdicationis« Ovdje ću iznijeti ovomu 
poglavlju kratak komentar, koji će objasniti i proširiti ove 
»Normae«, te će biti korisne početnicima, naročito onima, 
koji se žele više posvetiti i korisniji biti u pripovijedanju evan- 
gielske ri, 


* 


1. »Normae« pod br. 34. ovako govore: »Ordinarii 
et Superiores religlosorum stricte obligan- 
tur proprios clericos ad sanctam salutarem- 
que praedicationem ab ipsa juvenili aetate 
fiormare studiorum tempore tum ante tum 
post susceptum sacerdotium.« 

Isus Krst, naš Božanstveni Spasitelj, kada je pred na- 
rodom, koji se je okolo njega sabirao, izrekao glasovitu pr! 
»Izagje sijač sijati sjeme svoje« (Luc. 8, S. i Mat. 
15, 1.), pa kada je kazao, da je neko sjeme palo na put, neko 
na kamen, neko u trnje, a neko na dobru zemlju, tim je pro- 
rekao uspjeh i neuspjeh propovijedanja svoga evangjelskoga 
nauka i pokazao i uzroke neuspjehu. Stalno je, da na prvomu 
mjestu uzrok jest milost Božia, koja rasvjetliuje pamet i giba 
volju, da se prigrli i slijedi propovijedani nauk, kao što je Go- 
spodin otvorio srce Lidije, skrletarice, kada je slušala Pavlovo 
propovijedanje u Filipolju, gradu Macedonije. Ali osim natpri- 
rodnih sredstava, koja utječu na dobar uspjeh propovijedanja 
evangjelskoga, imade i naravnih, koja stoje u rukama propo- 
vjednika. Natprirodna sredstva, koja stoje u Božjim rukama, 
može propovijedalac dobiti molitvom, a naravna sredstva nau- 
kom, vježbanjem, pripravom. Da tkogod postane vrijedan u 
jednomu zanatu i umijeću, valja da .se osposobi za taj zanat i 

što je više osposobljen, to mu bolje i uspješnije ide za rukom 
taj zanat. Tako je i s govorništvom. Govorniku je svojom 
živom riječi znati obvladati voljom svojih slušača i činiti im, 
da se oni tamo ili amo odluče, da uz ovu ili onu ideju pristanu, 
ovu ili onu praksu prigrle, koju hoće govornik. Bilo je rečeno 
»poeta nascitur, orator fit« Ovo ie samo donekle 
istina. Treba i u govorniku da tu nešto bude od prirode, jer 
kada ne bi ništa tu prirogjena bilo, ne bi ni ars oratoria 
ništa pomogla. Ali uopće govoreći ima u svakoga manje 
više nešto od prirode, jer gdjegod je racionalna čovječja 
narav ponešto razvita, tu imade nešto one moći, koja 
stvara bazu umovanju, a umovanje bazu logičnomu mi- 
šljenju, a logično mišljenje pruža bazu govorništvu. Stoga 
valja reći: »orator nascitur, sed studio et 
exercitatione perficitur«. Istina je, da su glasoviti 
govornici opstojali prije nego je bila »ars rhetorica«, kao 
što je postojao jezik prije nego je bilo gramatike; istina je, da 
je »ars rhetorica« stvorena na temelju dobro izvedenih 
govora, iz kojih su bila crpana ona pravila, što ih uči retorika, 
kao što su i gramatična pravila bila vagjena iz dobrih primjera 
jezika; istina je i to, da bi se mogao naći dobar govornik, koji 
nije učio retorike; ali odatle ne slijedi, da je »ars rhetorica« 
suvišna ili možda nekorisna. Ona je korisna stoga, što nam pri- 
štegjuje vremena, jer mi tu nalazimo gotova pravila, da govor 
uspije i postigne svoju svrhu, koja su se pravila iznašla dugim 
opažanjima, pokusima i vježbanjima. Da bi i bilo moguće, da 
i sami — proprio marte — dogiemo do tih pravila bez tugje 
pomoći, moralo bi prije proteći dulje vremena i vježbanja i opa- 
žanja, pa bi možda i ostarjeli i smrt nas zatekla, dok bi sva ta 
pravila ili samo neka iznašli.  Gotovu stvar imati u ruci bolje 
je, nego da se mora ta ista stvar stvoriti i napraviti. »Ars 
rhetorica« istoga je korisna, što svak nije sposoban da sam 
bez tugje pomoći na bazi svoga opažanja dogje do spoznanja 
onih pravila. Fizika se stvara na vanjskom opažanju, matema- 
tika na umovanju, estetika i logika na nutarnjem opažanju, koja 
bi opažanja mogao svaki izvesti — apsolutno govoreći — ali 
ipak je korisno, da se uče ove znanosti, to jest da se sazna, što 
su drugi otkrili na ovim znanstvenim poljima, jer kada bi svaki 


svojim umovanjem htio započeti svoja istraživanja n. pr. u 

matematici polazeći s one točke, gdje je započeo Pitagora, 
Arhimed iliti Euler, mislim, da bi ih većina ostala na istoj točki, 
a jako bi malen broj nešto malko koraknuo naprijed. 

2. Govornikova svrha može se promatrati u širem i u 
užem opsegu. U širem opsegu svrha bi mu bila podučavati dru- 
goga, živom svojom riječi podastrti slušačima svojim predodžbe, 
pojmove, isporegjivanjem pojmova sudove, pa zaglavke daljnje 
ili bliže: u kratko, svrha bi bila objasniti um svojih slušača. U 
užem pak smislu bila bi obvladati voljom svojih slušača i njih 
skloniti, da cnako misle, kao što i govornik i da se okrenu na 
onu stranu, na koju hoće govornik, a ne na onu stranu, uz koju 
ili već stoje, ili naginju da se okrenu. Govornik, koji postigne 
ovu svrhu ili koji slavi pobjedu nad voljom svojih slušača, jest 
u oštrom smislu riječi govornik, odnosili se njegovi govori na 
koju mu drago vrstu govora, bilo na »demonstrativum« 
ili »judiciale« ili »deliberativum«, kako ih razlikuju 
retori. 

»Normae« govore »stricte obligantur proprios 
clericos ad sanctam salutaremque praedica- 
tionem formare«. 

»Forma re« znači usposobiti ih, da postanu valjana sred- 
stva, da postignu svrhu, a ta je »saneta ac salutaris 
praedicatio« Na prvomu mjestu to osposobljenje zahti- 
jeva, da mladi klerici budu za vrijeme studija sebi pribavili po- 
znavanje temeljito a ne površno sistematske teologije, to jest 
fundamentalke, dogmatike specialne i moralne teologije. Ovo 
je očito i jasno, jer kada bi im falilo to poznavanje, mogli bi 
biti vrsni govornici, ali ne evangjelski propovjednici. Njima je 
podučavati, ali se ne može podučavati, ako se ne zna ono, što 
se mora podučavati. Ovo znanje valja da bude temeljito i znan- 
stveno, to jest da se znade, ne samo da je tako, nego da se 
znade dati razlog, zašto je tako. U katekizmima od malo stra- 
nica sadrži se čitava nauka dogmatična i moralna s razlikom 
tom, da je tu samo u prostim rečenicama podastrta, dok je u 
dogmatici i moralci znanstveno dokazana. Za djecu i prosti 
puk ta je forma dostatna, za svećenika nije dosta, koji valja da u 
doticaj dolazi i s neukim i učenim, s vjernim narodom i onima, 
u kojima se bfide vjerske sumnje, s onima, koji crpaju svoju 
naobrazbu na čistim izvorima kršćanske vjere, pa i onima, ko- 

jima dopiru do ruku svakovrsne knjige, koje je diktirala ili igno- 
rancija ili predrasuda li mržnja. Razlog je tomu, što svećenik, 
budući da je »lux mundi«, mora da svakoga prema potrebi 
rasvijetli i obuhvati čitavu njivu Gospodnju, u kojoj raste ne 
samo čista pšenica, već klija tamo amo izmegju pšenice i kukolj. 

Svećeniku treba temeljito poznavanje i stoga pogleda, što 
i prosti i neuki narod, bio on i vjeran sin katoličke crkve, ipak 
kao razložito stvorenje traži, da mu bude i njegovu razumu 
udovoljeno prema stepenu razvitka i kulture, koju ima. On 
će kao vjerni sin katoličke Crkve na pr. pristati, da je brak 
nerješiv doživotno, on se tomu opirati ne će, ali ako mu sve- 
ćenik tu Isusovu naredbu obrazloži, te mu pokaže sve blago- 
dati, što nosi sobom doživotna nerješivost braka, kao n. pr. da 
to treba za dobar odgoj, da ideja nerazrješivosti bolje spaja ono 
dvoje, što se je brakom udružilo, da bi ideja o samoj moguć- 
nosti razrješenja činila da svaka stranka gleda svoju sopstvenu 
korist, a ne zajedničku, a to je zator obitelji; da u slučaju razrje- 
šivosti ne bi bila conditio par muža i žene, jer bi muž 
lako mogao naći drugu ženu, dok žena ne bi mogla lako naći 
drugoga muža, a to stoga, što procedente aetate ve- 
nustas cadit, te bi morala ostati kao odsječena grana 
bez pomoći i zaštite itd.; kad bi svećenik ovako obrazložio, 
prosti i vjerni puk ne bi mogao a da ne uvidi razložitost nerazrje- 
šivosti braka, da bolje pristane uz ovu Isusovu nauku i u njoj 
se utvrdi, pa do potrebe da je znade i braniti, ako bi se tko god 
našao, te bi kazao, da je slobodna ljubav bolja, nego kršćanski 
brak. Pa se ovako može kazati i o drugim evangjelskim isti- 
nama. Ali ovako podučavanje može samo pružiti onakov sve- 
ćenik, koji pozna nešto više, nego površno teologiju. 

Ovdje činim ijednu digresiju, koja ipak spada na 
stvar i nju ilustruje.  Otrag nekoliko godina bilo je go- 
vora, da će se uvesti civilni brak. Da se narodu do- 
zovu u pamet kršćanske dužnosti i da ga se opomene, 
da bude na oprezu, te se ne dade zavesti od kojekakovih zavo- 
ditelja, nadležna je crkvena oblast bila naredila svim propo- 
vjedaocima (to se je zgagjalo u korizmeno vrijeme), da drže 
kroz korizmu jedan ili više govora, koji bi se odnosili na ka- 
tolišii brak. Tu su crkvenu naredbu svi propovjcdaoci ovršili. 
Ja sam se namjerio — bilo mi je tada 18—19 godina — na jednoj 

od takovih propovijedi. Mnoge su mi stvari ostale dobro u 
pameti. Govornik, da udovolji crkvenoi naredbi, u jednoj se je 
od svojih propovijedi osvrnuo podulje na kršćansku ženidbu i 
civilni brak. Govorio je parataktično. Čitav sadržaj toga 
osvrta i svi dokazi, kojima se on služio, da odvrati narod od 
civilnoga braka, bili su ovi: »Tko se udruži civilnim 
brakom, njegovu će djecu Crkva smatrati 
kopilanima«, ovo je oduljim parairazama i drugim rije- 
čima bilo opetovano i popraćeno nekim govorničkim patosom, 
i to je bilo sve. Slušateljstvo je bilo mješovito: niža i srednja 
klasa, pa nešto iz više inteligencije! + ako je istina, da i para- 
taktični govor popraćen s govorničkim patosom, naročito ako 
je izrečen od osobe, koja uživa neki auktoritet pred slušačima, 
može na njih utjecati; ali uopće takav način govora ne bi se 
mogao preporučiti. Stoga nije ni gore navedeni govor imao 
uspjeha. Da je taj svećenik malo dublje poznavao dogmatiku i 
kršćansku filozofiju, bio bi se drugim razlozima poslužio; da 
uvjeri i osvjedoči i da na svoju stranu pritegne slušaoce i utvrdi 
ih u poslušnosti prema katoličkoj Crkvi. 

3. Osim poznavanja teologije treba evangjelskom pro- 
povjedniku da imade širu naobrazbu, naročito prirodnih zna- 
nosti, ako hoće da bude dobar govornik u oštrom smislu riječi, 
koji naime može gospodariti voljom svojih slušača. Cicero go- 
vori, da nijedno područje ne smije biti govorniku nepoznato: 
tko nije svestrano izobražen, ne može biti niti dobar govornik. 
Govornik nije samo odvjetnik i vikač, nego svećenik, komu je 
povjereno čuvati božanski dar ljudskoga govora. On, vjesnik 
mira, prolazi izmegju protivnika.  Zločinca predaje mržnji i 
kazni, brani nevinost, podiže zamrlo čuvstvo časti u javnom 
vijeću, sad obuzdaje, sad opet pobugjuje vatrom svoje rječi- 
tosti. Obična školska retorika u tomu poslu nije dovoljna. (D e 
oratorel. 42.) s 

Ovo, što Cicero govori o profanom govorništvu, vrijedi i 
za evangjelskoga propovjednika. Profana svestrana naobrazba 
evangjelskomu propovjedniku služi i koristi, ne da bi on stao 
govoriti s propovijedaonice ili podučavati narod u nečemu, o 
čemu ne bi smio podučavati, niti mu služi, da bi on možda osten- 
tativno htio pokazati pred publikom svoju široku erudiciju; već 
mu služi i dosta koristi, u koliko bi mu profana erudicija do po- 

trebe i prema prilikama, u kojima bi se desilo da govori, pru- 
žila izvore, što retori zovu 1oci (76201), odakle bi mogao crpsti 
dokaze, kojima bi ovu ili onu evangjelsku istinu bolje utvrdio, 
objasnio. Navodim primjere, koji će početnicima bolje stvar 
prikazati. Nekima je teško pripustiti, da bi moglo biti istina, 
koje se izmiču dohvatu ljudske inteligencije, stoga tajne (my- 
steria) kršćanske vjere smatraju istinama, koje su protiv ra- 
Zuma. Evangjelski govornik može uvjeriti, da je bezumno ka- 
zati i držati ono, što se ne shvaća, nečim, što ne može biti, jer je 
to protiv razuma. Može se poslužiti primjerima n. pr. iz astro- 
nomije, gdje su mnoge istine poznate i jasne onima, koji se bave 
tim, a te istine nerazumljive su većini naroda; pa i kada bi se 
stale te istine tumačiti, postale bi jasne samo nekima, onima 
naime, koji su obdareni jačom umnom oštrinom, a drugima bi i 
poslije tumačenja i objašnjivanja, kao što i prije, tako i poslije, 
ostale tajne. Tako n. pr. astronomi mjere distancije od zemlje 
do sunca i drugih planeta na bazi aplikovanih nekih teorema 
trigonometrije.  Nevještu se može činiti to čudnovato, nevje- 
rojatno, pa bi stoga mogao to sve zabaciti kao nešto, što se 
protivi njegovu razumu. Ali svak vidi, da bi ovakovo postu- 
panje bilo bezumno ili bolje protuufino. Tomu nevještu mogli 
bi astronomi i matematici pokazati, kojim su putem doprli do 
poznanja onih distancija, pa je moguće, da sve te demonstracije 
budu nerazumljive tomu nevještu, jer se za shvatanje tih de- 
monstracija hoće jača inteligencija. Kada bi taj nevješti čovjek 
radi istoga razloga sve to htio zabaciti, te kazao: ja to ne ra- 
zumijem, to istina nije, vi to kažite komu hoćete, ja to ne vje- 
rujem, takovo bi postupanje bilo bezumno. Ovim i sličnim 
primjerima krasno se govornik može poslužiti te pokazati, da 
i u samoj prirodi može biti istina, koje u sebi tajne nijesu, jer 
su nekima razumljive, ali su ipak drugima tajne, te se stoga 
mogu kazati, da su to istine, koje nijesu svakomu na dohvat, 
ali se ne može kazati, dt to istine nijesu stoga, što ih netko ne 
shvaća. (Nastavit će se.) 


Ka 

možemo i zlo pa i činimo mnogo 
zla; a kad činimo dobro, onda se 
na to slobodnom svojom voljom 
odlučujemo. A ta samoodluka po- 
daje našim djelima nutarnju vriied- 
nost, mi si čeličimo značai, zaslu- 
Žujemo poštovanje od drugih, sti- 
čemo pred Bogom zaslugu, dušu pu- 
nimo  zadovolistvom i postajemo 
Bogu slični. 

Vlastitom samoodlukom, vlastitim 
radom i svojom snagom razvijamo 
svoje savršenstvo. I to je dobro i 
dar Bo Naš je posao u tom po- 
gledu težak. Valja nam se mučiti, 
valia nam se mnogo česa odreći, 
valja nam mnogu gorku pretrpjeti. 
A to sačinjava našu veličinu, odaje 
naše junaštvo, rodi pobjedom i 
vom. I kad ne bi bilo na svijetu 
ovakovih poteškoća, napasti i kušnja, 
ne bi bilo ni jakosti, ni junaštva, ni 
pobijede, ni nagrade, ni slave. | kad 
se kukavno uklanjamo ovim  žr- 
tvama, te ih priuštamo drugima, koji 
su veći junaci od nas, to vidimo, da 
su drugi za to veći postali, a mi da 
smo ostali na istoj nizini kao prije. 

Ovo su plodovi reda naravnoga, 
koji proizviru iz svijeta kakav jest. 
A kad se duhom vinemo u red nad- 
naravni, onda vidimo, da iz sviieta 
Kakav jest proizvire slava Božia. I 
ovaj svijet sa svim svojim nedostat- 
cima pjeva slavu svojemu Stvori- 
teliu. Dapače pjeva mu tako divne 
slavospjeve, kakove samo ovaj i 
ovakav svijet može da pieva. Zlo 
na ovom svijetu nije zato, da oča- 
jamo, nego ic naša zadaća, da umom 
nastojimo upoznati, da se sve to zlo 
na ovom svijetu ne samo ne protivi 
Božioi dobroti i svetosti, nego da im 
odgovara; a voljom da priznamo, da 
je ovaj i ovakav red na svijetu do- 
bročinstvo Božie, za koje valia da 
Bogu zahvaljujemo, i na našu korist 
upotrebimo. 

U ovoj knjižici, kako se već iz 
ovoga prikaza vidi, nalaze se misli 
duboke, kakove se rijetko kada čuju 
i koje su skroz oprečne ob 
mislima i nazorima ogromne većine 
Za to sam i nazvao 


bito preporučujem na razmišljanje u 
ovo ratno vrijeme, u koje nam se 
čini, da zlo prevlađuje. 

Dr. Pazman 


Lehmkuhl Augustinus S, [.: 
Quaestiones praeci- 
puae morales novo iuri 
canonico adaptatae, quas pro 
appendice theologiae_moralis 
breviter collegit... u 16 str. 
96. _Friburgi Brisg. 1918. apud 


B. Herder. Cijena K 1.60. 
I OP. Aug. Lehmkuhl, sada 
već pokojni, osletio ie potrebu 


i dužnost, da svojemu djelu »The- 
ologia  moralis« u dva debela 
sveska priredi dopunjak. On je tu 
potrebu osjetio i prije, nego li je 
ueledao svijetlo novi kodex. Svaku 
promjenu pribilježio si je učeni pisac 
i sakupio u posebnu knjižicu, koja 
se zove »Appendix. theol, moralis«. 


Sada ie i ove najnovije promjene 
veoma pomno i potpuno sakupio u 


ovu svoju irku i poredao prema 
gradi u ki svojoj, navedavši u 
tekstu kancn novoga prava crkve- 


noga, a in margime stranu i 
svoje knjige. Tko 
kuhlovu  »Theologia 
treba i ovu knji 
žica posljednje 
ka. Preporučujem, 

Dr. Pazman 


Bilz Jakob dr.: Die Ehe 
im Lichte der katho- 
lischen Glaubenslehre. 
8" str. IV + 52. Freiburg 1918. 
Herdersche  Verlagshandlung. 
Cijena broš. M 1. 


Kako smo spomenuli u br. 1. ove 


broj 
imađe Lehm- 
moralis«, taj 
Ova je knji- 
ovog učenja- 


»B. S.« na str. 89., društvo »Das 
erzbischčifliche  Missjonsinstitut im 
Freiburg in Br.« kao cr na cen- 


trala za priređivanje pučkih misija 
protegnula je svoi rad i na knji- 
ževno polje. Odlučilo je izdavati 
brošure bogoslovsko-pastoralnog sa- 
držaja i osnovalo biblioteku pod na- 
slovom »Hirt und Herde«. Evo sada 
je izašla i 2, sveska te biblioteke pod 
zorniim naslovom od prof. Bilza, 
On ie imao prilike pred Marilinom 
kongregacijom svećenika _nadbisku- 
pije Freiburške držati niz preda- 
vanja o ženidbi i obitelji, pa je ta 
svoia predavanja objelodanio u ovoi 
kniižici i time pružio dušobrižnom 

kleru lijepu pomoć. Kler imade u 
ovoj knjižici u kratko sabrane sve 
filozofske i teološke dokaze o že- 
nidbi i s gledišta naravi i objave. 
Pisac je potpuno prikazao ovaj »ve- 
liki Sakramenat«. A što je veće i 
potpunije u svećenika znanje o tom 
predmetu, to će oni biti sposobniji, 
da i put svoj o toj velikoj i veoma 
važnoj stvari pouče. Djelo je so- 
lidno napisano. Preporučujem. 
Dr. Pazman. 


Priimmer Dominicus M. 0. 
Pr: Brevis conspec- 
tus mutationum, quas in 
theologia morali introduxit no- 
cus codex iuris canonici. Sup- 
plementum ad manuale theolo- 
giae moralis. 8" str. 17. Fri- 


burgi Brisgoviae 1918. apud 
B. Herder. Cijena M 0.50. 
Kao što smo iavili u br. 1. ove 
»B. S.« na str. 88., da je proi. A. 
Schmidt u Innsbrucku izdao »Sup- 
plementum«, t, i. dopunjak _moralci 
Noldinovoi, takc je eto i prof. Priim- 
mer u Freiburgu priredio dopunjak 
svojoj moralci. 1 Priimmer kao što 
i Schmidt polaze sa tog stanovišta, 
da se drže reda, koji je u knjizi, te 
polaze od točke do točke, od broja 
do broja, i dodavaju one promiene 
u ovom crkvenom zakonu, koje se 


odnose na dotični odlomak. 1 kao 
što oni, koji se služe Noldinovom 
»Summa  theol.  moralis«, trebaju 


Supplementum Schmidtov, tako isto 
i oni, koji se služe moralkom Priim- 
merovom, moraju dosljedno imat: i 
ovaj njegov »Brevis conspectus mu- 
tationum«. Preporučujem, 

Dr. Pazman 

Vrhbosna katoličkoj  pro- 
svjeti. God. XXXII. Br. 6—12. 
Izdaje kaptol — vrhbosanski. 
Uređuje: Dr. Marko Alaupo- 
vić. Sarajevo 1915. 

Dr. Dionizije Njaradi: 
Crtice iz života grofa Šeptic- 
koga. — Vladimir Bakotić: 
Sv. Jeronim. — O. Ivan Fra- 
njo Durazzo: D. I.: Mu- 
ka Sina Božjega. — J. B.: Pi- 
sma jednom  sumnjaču. — 
Okružnica preuzv. gosp. me- 
tropolita i nadbiskupa Dra. Jo- 
sipa Stadlera svećenstvu nad- 
biskupije Vrhbosanske o što- 
vanju Presv. Srca. — 0. Fer- 
dinand H. Schiith D. L: 
Ženo, evo ti sina.  Marijalo- 
gično značenje. Iv. 19, 26. i sl. 


sa Iv. 2, 4. i Apostol. 12, 1. — 
Dr. Fran_Binički: Pred 
požar. — O. Ivan P. Bock 
D. 1.: Novi crkveni zakonik o 
sakramentu svete potvrde. — 
Isti: Novi crkveni zakonik o 
presvetoj Euharistiji — Dr. 
Ivan Šarić: Nadbiskup Dr. 
Josip Stadler, k njegovoj zlat- 
noj misi. — Dr. Ivan Dujimu- 
šić: Apostol Euharistije. — 
Franjo Ks. Beller D. I: 
Apostolska revnost nadbisku- 
pa Stadlera. — Franjo Ks. 
Hammerl D. 1: Prije 50 
godina. — Dr. Antun _Bu- 
ljan:  Malenkosti velikoga 
života. — Izidor Poljak: 
Kod nabiskupova stola. — 
Okružnice. — Vjesnik. — 
Prosvjeta. 

Hrvatska Straža. God. XVI. 
Br. 3. i 4. 
A. Alfirević: Sa- 
moodređenje naroda. O. 
Ferdinand Schiith D. L: 
K metafizici umjetnosti. — Fr. 
Ign. Radić: Svijesno sta- 
nje, sanjarenje i sanje u psiho- 
loškom i pedagoškom  pogle- 
du. — P. Teofil Harapin: 
Babilon modernih misli. — Dr. 
A. Mahnić: Prosvjetni za- 
daci lijepe umjetnosti. 
Stražar s Jadrana: Crkveni 
celibat u povjesti. — Upiti i 
odgovori. — Fiat lux! — Knji- 
ževnost. — Bilješke. 


Kršćanska Škola.  Pedago- 
ški i didaktički list. Glasilo 
hrv. katol. kateh. društva. God. 
XXII. Br. 3.—5. Zagreb 1918. 

Predstavka hrv. katol. ka- 
teh. društva u Zagrebu vis. 
vladi o promjeni smjera i ten- 
dencije  »Omladine«, lista_za 
srednjoškolsku mladež. — Dr. 
LJ: Da li srpanj ili rujan? 
— —fi—: I moja osvrtanja na 
pisanje Dra. A. B. u »Omla- 
dini«. — Mođerna majka i ča- 
sne sestre. — Josip Marić: 
Kršćanski moral i moral slo- 
bodne znanosti u svijetlu isti- 
ne. — Y Proi. Basariček i ka- 
tehetična metoda. R. 
Strohal: O potrebi čitanke 
za prvi period hrvatske knji- 
ge. — Stota godišnjica rođe- 
na dana Petra Preradovića u 
hrvatskim školama. — Maj- 
skoj Djevici. — Josip Ma- 
rić:  Trstenjakova  »Ftika« 
širi ateizam. — Askezo, ti dra- 
ga ljubo moja! — Veoma sa- 
vremeno poduzeće hrvatske 
tiskare franjevačke provincije 


u Mostaru. — Nešto iz maloga 
pedagoškoga svijeta. — Knji- 
ževni pregled. — Vjesnik. 


Mjesečnik pravničkoga dru- 
štva u Zagrebu. God. XLIV, 
Br. 3—6. Uređuje: Dr. Ladi- 
slav Polić. Zagreb 1918. 

Dr. Josip Šilović: Mlade- 
nački sudovi. — Dr. Mirko 
Košutić: T. z. posjed »pra- 
va sječe« kod kupoprodaje 
šumskih plodina. — Dr. Ivan 
Maurović: Primjedbe k vla- 
dinoj osnovi: »O djelomičnom 
preinačenju i popunjenju nare 
đenja općega građanskoga. za- 
konika«. — Dr. Ladislav P o- 
lić: O razvoju demokratske 
misli, — Pravosuđe. A) Gra- 
đansko. B) Trgovačko-mje- 
nično, pomorsko i stečajno 
pravo i pravo pobijanja. C) 
Kazneno. -— Iz upravne pra- 
kse. — Iz financijske prakse. 
— Književnost. — Vjesnik. 


Sveta Cecilija. Smotra za 
crkvenu glazbu sa glazbenim 
prilogom. Glasilo _Cecilijinog 
društva u Zagrebu. God. XII. 
Sv. III. Svibanj i Lipanj 1918. 

O. Petar Vlašić: O pjesmi 
i glazbi kod Hebrejaca. (Po Bi- 
bliji i istočnim otkrićima.) — 
Dr. Otto Drinkwelder: 
Rimsko-latinska i bizantinsko- 
slavenska svečana služba Bo- 
žja. (Komparativna studija.) — 
Milan Lang: Neke pogrješke 
kod obuke pjevanja. — Janko 
Barlč: Antun Foerster. O 
osamdesetoj godišnjici njegova 
narođenja. — File Szede- 
nich: Od crikvenoga jačanja 
ovdje kod nas na Ugri, na šo- 
proniskoj županiji. — V. 

Nešto o glazbenim prilikama u 
Bosni. — Iz hrvatske 
glazbene prošlosti. — 
Stjepan Valdec: Nekoliko 
uspomena na 0. Fortunata Pin- 
tarića. — Naši dopisi: 
Magjarevo, Dubrovnik, Jele- 
nje, Čerević, Djakovo, Istra, 
Dekanovec, = Zagreb, Bojna 
pošta, Krapanj, Macinec, So- 
fija, Split, Zagreb. — Glaz- 
bena literatura. — Ra- 


zne vijesti. — Iz Cecili- 
jinog društva. 
Čas. = Znanstvena revija 


»Leonove družbe«.. Ljubljana 
1918. Zvezek 3.—4. 

Dr. Jos. Srebrnič: Im- 
perializem. — Dr. A. Preše- 
ren S. lL: Večni krogotok u 
svemiru. — —č: O ozemlju 
južnih Slovanov. — Dr. Jos. 
Jeraj: Mednarodno pravo in 
moderna pravna veda. — Ra- 
sprava o samoodločbi naro- 
dov. — Obzornik. Kultu- 
ra. — Iz slovenske književno- 
sti. — Zapiski. — Glasnik Le- 
onove družbe. 

Zeitschriit fir katholische 
Theologie. 11. Quartalheft 1918. 
Innsbruck, Felizian Rauch 
(L. Pustet). 

Epistola A. R. P. Wlodimiri 
Ledochowski, Praepositi 
generalis Societatis Jesu, de 
doctrina S. Thomae magis ma- 
gisque in Societate fovenda. 
— Anton Straub S. 1: Gibt 
es zwei unabhingige Triger 
der kirchlichen Unfehlbarkeit? 
— Dr. 1. Brinktrine: Zur 
Entstehung der morgenlindi- 
schen Epiklese. —ArturSch6- 
megger S. L.: Die Kirchen- 
politische  Bedeutung des 


»Constitutum Constantini« im 
friiheren Mittelalter (bis zum 
Decretum  Gratiani). — Li- 
teraturberichte. A. 
Ubersichten. B. Rezensionen 
und  kiirzere  Anzeigen. — 
Analekten: Des hl. Atha- 
nasius Traktat in Mt. 11, 27. — 
Gregor von Nazianz und das 
Germanicum 1580. — Zur Ge- 
schichte der Predigt. — Kleine 
Mitteilungen. 
Theol.-praktische  Quartal- 
schriit. Einundsiebzigster Jahr- 
gang. 1918. Heft II. Herausge- 
geben von den Professoren der 
bischčil. theol. Dičzesan-An- 
stalt in Lin z. Redakteure: Dr. 
Leopold Kopler und Dr. 
Venzel Grosam. 
P.Aug.Rčsler C.SS.R.: 
Apostelbilder. 2. Die Donner- 
sčhnen. — P. Alb. Sehmitt 
S. I: Die Spendung der Sa- 
kramente im neuen Kirchen- 
recht. 1. Das Busssakrament. 
— Dr. Johann Haring: 
Das Ordinationsrecht nach dem 
neuen kirchlichen Gesetzbuch. 
— Laurentius Zeller 0. S. 
B.: Der Aufbau der r&mi- 
schen Messliturgie. — t P. 
Josef Hilgers: S. 1: Uber 
die Verrichtung der Ablass- 
gebete. — Dr. Josef Slaby: 
Alt- und Neutestamentliches 
aus dem heiligen Lande. — 
Dr. Robert Klimsch: Die 
Heiligen und die Sehnsucht 
nach dem Tode. — Dr. Ott: 
Praktische  Einrichtung des 
Direktoriums. —  Pasto- 
ralfragen und -fille. 
I. > Allerhand — Restitutions- 
schwierigkeiten, die  infiolge 
des Krieges entstehen kčnnen. 

H. Einkauis- und  Verkaufs- 
preis. 1lI. Taufe von Akatho- 
liken. IV. Siindhafte Kritik, 
oder = erlaubte— Aussprache 
iiber die Fehler des Nachsten. 
V. Verbot religišsen  Ubun- 
gen durch einen  glaubens- 


ieindlichen Vater. — Lite- 
ratur: A. Neue Werke. B. 
Literarischer_ Anzeiger. — 
Kirchliche Zeitliufe. — Be- 


Ticht iiber die Eriolge der ka- 
tholischen Missionen. — Neue- 
ste Bewilligungen und Ent- 
scheidungen in Sachen der 
Abliisse. — Erlisse des Apo- 
stolische Stuhles. — Verschie- 
dene Mitteilungen. 

Theologie und Glaube. Zeit- 
schrift fir den katholischen 
Kierus. Jahrgang 10. Heft 3. 
und 4. Paderborn 1918. 

Dr. Ludwig Baur: Vdl- 


kerrechitliches zur Kriegsseel- 
Schau- 


sorge. Dr. H. 
erte: Dr. Johann s Be- 
deutung fir das Konzil von 
Trient. — Dr. Sehmidlin: 
Die modernen — Missionsbe- 
strebungen im  katholischen 
Deutschland. — Dr. K. Neun- 
dčrier: Zur Organisations- 
form der franzčsischen Katho- 
liken. — P. M. Schultes 
O. P.: Jesus Christus als Got- 
tessohm bei Ignatius von Anti- 


d časvpisa. 
ochien. — Dr. Doergens: 
Weltkrieg, Konfuzianismus 


und Christentum. Dr. 
Haase: Die Erforschung der 
slavischen  Kirchenkunde, — 
Kleine _Beitrige. —  Erlasse 
und Entscheidungen. — Aus 
der Theologie der Gegenwart. 

Der Fels. Zeitschrift fiir Ge- 
bildete aller Stiinde (Apologe- 
tische Rundschau). Organ der 
C. A. 13. Jahrg. No 7 und 8. 
April- und Maiheit. Frankfurt 
a. M. 1918. 

Aprilheft. 

Die rčmische Frage. — Jo- 
seph von Gčrres — ein kern- 
deutscher Mann. — Dr. Anton 
Seitz: Nachtrige zu beriihm- 
ten Weltkriegsprophezeiungen. 
— Ernst K. Winter: Katho- 
lische Romantik. — Fragen u. 
Antworten. — Die Ewigkeits- 
hoifnung der Kirche. — Bii- 
cherschau. 

Maiheft. 

Die r&mische Frage. — Jo- 
seph von Gčrres — cin kern- 
deutscher Mann, Franz 
Xav. Nagli: Konfessionelle 
Militir-Statistik. — Dr. Anton 
Setz: Christi Auferstehung 
im Lichte moderner Kritik. — 
Fragen und Antworten. 
Gott und die Welt. 


Knjige poslane uredništvu. 


Zimmermann Stjepan dr: 


Opća noetika ili 


Kritika subjektivističkih i idealističkih nazora o vrijednosti 


ljudske spoznaje. U 8" str. 326. 
zagrebačke«. U Zagrebu 1918. 


Izdao »Zbor duhovne mladeži 
Tisak »Nadbiskpuske tiskare«. 


Cijena K 14, za bogoslovce i đake K 10. 


